
W ceea teal 
ÎN E S 2 


POVESTE FRANCEZĂ 


Cele trei zâne 


Ca ei 
ASTĂZI nici un om nu se mai îndioieşte că există 

un tărâm al zânelor, al spiridușilor și al:vrăjițorilor;. . 
dar unde se găsește această țară fermecată, nimeni:nu 
știe. Chiar și cel mai învăţat om ar fi foarte încurcaţ, 
dacă i-aţi cere să vă spună în ce loc pe: globul: nostru. 

poți găsi minunata țară a poveștilor, 

În ceea ce mă privește, îmi; place: mult; să, las 
gândul să vagabondeze căutând! această: minunată. 

lume, care sălăşluiește departe: pe pământ, în 


bă 
mijlocul norilor pufoși şi argintați.. 
ştim cu toții: că pentru; zâne și; 


Brasov 


————_ 


ÎN 


RO25437608+2 


| 


INT 


De altfel, 
CE ui DP spiriduşi, distanțele nu contează, așa; că: ei: pot: într-e; 
îi tă Í pven Taaar | clipită să coboare pe meleagurile: noastre, pentru; a 
. 12008 . = ; i 
acacia aia TIR face bine sau rău, după cum. e legea lor. 
mag m Odată, și asta a fost tare demult, în: împărăţia 
UE TA DR = ia) i ; i 
în LA JUB, BRAŞOV $ j T zânelor era mare vânzoleală, fiindcă se năseuseră 
ir. GRA 1998 | sÈ | trei zânișoare mici și frumoase şi toți spiriduşii se 


Li H E: 
ee see rai aaa i ui è 


adunaserä sa le privească. Toţi se minunau, fiindcă 
cele trei zâne micuţe păreau foarte neștiutoare, lucru 
care nu prea se întâmplă în lumea zânelor. Părinţii 
le-au botezat Puritatea, Nevinovăţia şi Drăgălășenia. 

Bătrâna zână Carabosa, căreia i s-au încredințat 
cele trei zânișoare pentru a le face educaţia, strâmba 
din nas şi spunea tuturor celor care voiau s-o asculte 
că ei nu-i plac aceste nume și nici caracterul fetelor, 
fiindcă, adăuga ea, orice zână trebuie să aibă și o 
doză' mică de răutate. Se știe că bunătatea fără 
măsură n-adua? decât catastrofe în lumea oamenilor. 

— Ia mai 'ţine-ţi gura, frumoasă și știrbă 
Carabosa, îi strigă un spiriduș, mai bine bun decât 
viclean. Pe mine, ice să-ţi spun, mintea cam puţintică 
a acestor zâne mă distrează grozav. 

„_ Zâna Carabosa voi să-l plesnească peste gură, 
dar spiridușul dispăru pe loc. 

Trebuie să recunoaştem că cele trei zânișoare 
erau cam simple, dar asta le făcea și mai fericite, 
fiindcă nu-și închipuiau că pe lume sunt ȘI oameni 
răi. 

Când zânele noastre ajunseră vârsta majoratului, 
adică 16 ani, căci atunci ẹ majoratul zânelor, ele 
trebuiră să pornească pe panan pentru a-și îndeplini 
menirea lor. 

Zâna Carabosa le-a chemat pe toate trei şi le-a 
spus: 

— Drapele mele, veţi pleca pe rând pe pământ, 
ca să vedem cum știți să vă folosiţi de tot ce aţi 
învăţat de la mine. O să vă dau beţișorul vrăjit, la 
care are dreptul orice zână și cu care puteţi face 
isprăvile voastre bune. Dar, cum vă ştiu încrezătoare 
şi cu mintea cam ușoară, am să restrâng puterea 
beţișorului vrăjit. Să ştiţi că nu puteţi săvârşi cu el 
decât o singură faptă bună, aşa că va trebui să 
cântăriţi bine înainte de a-i folosi puterea. După ce 
veţi săvârși ce veţi crede de cuviinţă, să veniţi înapoi 
să-mi spuneţi ce a făcut fiecare. Dacă voi fi 
mulțumită de purtarea voastră, vă voi da toată 
puterea, ca oricărei zâne. 

Zânişoarele noastre s-au cam supărat pe bătrâna 
Carabosa, care le trata ca pe nişte fetiţe, dar, până la 
urmă, n-avură ce face, așa că trebuiră să se 
mulțumească și cu cât le dădea ea. 

Prima care cobori pe pământ a fost Puritatea. Ea 
se opri pe pământul Franţei, în pădurea nesfârșită a 
Ardenilor, și nu se mai sătura privind frumuseţea 
locurilor. Nu vreau să credeţi că pădurile din Ardeni 
ar fi mai frumoase decât împărăţia zânelor, dar, în 
orice caz, erau altceva decât locurile unde copilărise 

ca ŞI totul i se părea nou şi. ciudat. Se uita.cu ochi 
mari la pescarul bătrân, care sta ceasuri întregi :ne- 


mişcat, așteptând.ca vreun peşte nemintos să muşte - 
„din nadă, .sąau:la:femeile care băteau. cu .maiul rufele 


de. pânză pe malul-Mausei, Şi ar fi vrut șă alerge și.ea 
cu copiii desculți şi gălăgioşi prin praful:drumului. 
— Vai de mine, îşi spuse ea, -văd că aici toți 


oamenii sunt fericiţi.-Nu ştiu, zău, cum am să-mi pot 
eu folosi bețişorul vrăjit. Cine mai are nevoie de 
ajutorul unei zânișoare? 


Nici n-apucă să-şi termine gândul, când văzu pe 
o stâncă un flăcăiandru care plângea. 
— pe ce ești aşa de trist, băiete? îl întrebă ea 


apropiindu-se. 


Flăcăul, care habar n-avea cu cine stă de vorbă, 


ĝi răspunse printre lacrimi: 


— Cum Să nu fiu, frumoasă fată. Toată vara n-a 
căzut un strop de ploaie şi-mi mor vitele de foame. 
Cy cât Chin am reușit șă-mi adun câteva oi şi două 
Yach ca să am cu ce mă hrăni pe mine și pe părinţii 
mei, Care Zac paralizaţi î în bordei. Dacă nu plouă, 

VAR muri de foame cu totii, că n-am bani să cumpăr 
fân pentry la iarnă. 

Și tânărul începu să plângă mai eu jale. 

Puritatea simţi că i se umplu ochii de lacrimi, 


„căci era prima dată-n viaţa ei când se ciocnea de 
suferința omenească și-i spuse: 


— Te rog, flăcăule, să nu mai plângi și să-mi 


spui cu ce te pot ajuta. 


— Nu mă poți ajuta în nici un fel, fiindcă ceea ce- ` 


mi trebuie mie este ploaia, ori dumneata nu poţi porun- 
Ci nici norilor să plouă, nici soarelui să strălucească. 


— Ei bine, uită-te atunci, îi spuse zâna și făcând 


câteva semne cu beţigașul ei, spuse și câteva cuvinte 


tainice, și dispăru ca prin farmec. 

Îndată cerul se înnoură, începură să se audă 
tunetele și în mai puţin de cinci minute începu o 
ploaie care ţinu șase zile și șase nopți. După ce se 
opri ploaia, soarele străluci din nou şi verdeața se 
porni să crească năvalnic, încât vitele găsiră tot ce le 
trebuia ca să pască. 

„Bravo, gândi zâna, Straşnic am lucrat. Acum 
pot să mă întorc acasă.“ 

Când ajunse la marginea regatului lor, se întâlni 
cu Nevinovăţia, căreia-i dădu bagheta și-i povesti ce 
ispravă făcuse pe pământ. Nevinovăţia luă bagheta 
de la sora ei și o porni și ea spre pământ. Nu știm 
cum s-a întâmplat, dar și ea ajunse tot pe pământul 
Franței, în regiunea Argon și, ca și sora ei, își spuse 

că aici toţi oamenii crau fericiți şi că ea nu va avea 
ocazie sa faca nici o faptă bună. Seara se duse la un 
bal, unde tineretul, fete și băieți, jucau atât de 
îndrăcit,. încât biata Nevinovăţia simţea cum o 
furnică prin tălpile picioarelor și-ar fi jucat și ea, dar 
ştia foarte bine că zânele n-au voie să se amestece în 
petrecerile oamenilor. Rămase deci deoparte, privind 
pe dansatori, cănd, băgă de seamă că o tânără fată 
stătea retrasă într-un colț întunecat, nu se băga-n joc, 
şi din când în când scotea câte un oftat de credeai 
că-i sfâșie inima. 

Nevinovăţia se apropie sait de ea şi-o întrebă 
ce are pe suflet. Dar fata se uita cu neîncredere la ea 
și-i răspunse că n-are nimic, însă nu-i place să 
danseze, de aceea se ține deoparte. 

— Atunci la ce ai venit la bal? o întrebă zâna. 

Fata nu mai putu însă răspunde, căci suspinele îi 
înăbușiră graiul. Zâna o mângâie, încercând s-o 
oprească din plâns. 

Până la urmă, fata îi spuse necazul ei: 

— Nu pot să ies în lume că sunt tare urâtă: am un 
nas cât o pătlăgică, gura strâmbă, şchiopătez de 
piciorul drept şi pe deasupra mă uit cu un ochi la 
făină şi cu celălalt la slănină. Se vede cât de 

răutăcioase au fost ursitoarele cu mine când m-am 
născut. ` 

— Eu cred, spuse zâna, că poți să fii fericită și 
fără să fii frumoasă. 

— Dumitale îți convine să vorbeşti așa, că ești 
frumoasă ca soarele de pe cer. Dacă ai fi ca mine, 
{i-ai schimba și dumneata felul de a vedea lumea. Și, 
la drept vorbind, cine eşti de mă tot descoși atâta, 
fiindcă nu pari a fi de prin partea locului? 

— E adevărat, răspunse Nevinovăţia, că sunt o 
străină, dar să ştii că te întreb numai ca să văd cu ce 
te pot ajuta. i 

— Nu mă poți ajuta cu nimic, frumoasă 
necunoscută, fiindcă beteșugul din născare, leac 
n-are. ÎI vezi pe flăcăul cel fRumos, care se tot 
învârtește pe lângă fata aceea subţirică și drăgălașă? 
Ea este prietena mea cea mai bună, iar pe el îl iubesc 
la nebunie. Dar ce folos, fiindcă, urâtă cum sunt, el 
nici nu se uită la mine și n-are ochi decât pentru ea. 
Peste câteva luni vor avea nunta. Ah, cât de 
nenorocită sunt! 

Şi fata izbucni în hohote de plâns, de sălta 
cămașa pe ea. Zâna era gata să izbucnească în hohote 
de plâns, dar î își mușcă buzele și, aplecându-se spre 
fată, îi șopti la ureche: 

— Nu mai plânge, că am eu leac pentru tine. 
Du-te la izvorul din deal și spală-ţi de trei ori faţa cu 
apa lui, spunând de fiecare dată: 


Izvoraș cu apă luminoasă, 
Ajută-mă ca să mă fac frumoasă. 

Pe urmă uită-te în oglindă și-ai să vezi ceva de 
n-o să-ţi crezi ochilor. 

Uimită de cele ce auzise, dar și, cam 
neîncrezătoare, fata cea urâtă se duse la izvor și în 
timp ce se spăla, zâna nevăzută o atinse cu beţigașul 
ei vrăjit şi pe loc fata se făcu de o frumuseţe că și 
luna se opri în cer s-o vadă. Când se privi în oglindă, 
fata scoase un țipăt de bucurie: avea cel mai frumos 
năsuc pe care-l văzuse vreodată și niște ochi de ar fi 
băgat în boală și pe zmei. 


Nevinovăţia era tare mulțumită când o porni spre 


țara ei și-și spunea: „Bătrâna Carabosa are sufletul 
cam înăcrit de invidie. Nici ea n-ar fi fost în stare să 
facă o faptă mai frumoasă ca a mea. Fata cea urâtă se 
va mărita cu flăcăul drag și amândoi vor fi foarte 
fericiţi“. 


A treia zi, Drăgălășenia cobori și ea pe pământ 


și, culmea, nimeri tot în Franţa. Se vede treaba că 

regatul zânelor se afla undeva în cer, în dreptul 
Franţei, de au ajuns toate cam în același loc. 

Peste tot văzu numai cântec și veselie, încât, ca 
şi surorile ei, era convinsă că n-are ce face cu 
beţigașul cel vrăjit. De aceea fu tare uimită văzând 
un băiețaș de școală, care plângea de i se înnodau 
lacrimile în barbă. Întristată, se apropie de el și-l 
întrebă de ce plânge. 

— M-a certat domnul învăţător, răspunse băiatul 
printre lacrimi. 

— De ce te-a certat? 

- — Spune că sunt un leneș și că nu învăţ nimic. Și 
colegii mei de clasă își bat joc de mine Și-mi zic 
prostul și căpățânosul, fiindcă am capul mare. 

— Nu-i adevărat, băieţașule. Dimpotrivă, ai un 
cap tare drăguţ. Dar poate că nu muncești de-ajuns, 
de aceea nu știi lecţiile. 

— Ba nu, muncesc pe brânci. Dar ce să fac dacă 
mintea nu mă ajută? Uit ușor tot ce am învăţat cu 
mare greutate și de multe ori nici nu înțeleg lecţiile. 

— Sărman copil, decât să te chinuiești așa, mai 
bine nu te mai duce la școală. 

Auzind aceste vorbe, bieţașul începu să plângă și 
mai tare. 


— Da, dar eu vreau să învăţ, să ajung un mare 
inventator de mașini și de tot felul de aparate, ca să 
nu-mi mai spună nimeni că sunt greu de cap. 

Drăgălășenia, mișcată până în fundul sufletului, 
îl atinse cu bețigașul vrăjit şi, pe loc, băiatul simţi 
cum i se dezgheață mintea și-și aduse aminte toate 
lecţiile pe care le citise. Dar n-a mai putut să 
mulțumească zânei, fiindcă aceasta se făcuse 
nevăzută într-un nor alb. 

În împărăţia lor, cele trei zâne se făleau, care 
mai de care, cu isprava pe care o făcuseră pe pământ. 
Dar zâna Carabosa, când auzi faptele lor, se făcu la 
faţă mai neagră decât era de felul ei și se răsti la ele: 

— Sunteţi niște gâsculiţe. V-am lăsat de capul 
vostru şi aţi făcut fiecare ::âte o trăsnate. 

Sărmanele zâne, îngheţate de spaimă, spuseră cu 
glas șoptit: 

— Dar am făcut numai bine. 

— V-aţi gândit mai întâi dacă cei cărora le-aţi 
dat cele trei daruri le vor folosi spre binele semenilor 
lor? 

— Nu, nu ne-am gândit decât la cei cărora le-am 
dăruit. | 

— Asta este marea voastră greșeală. Ia veniţi mai 

` aproape să priviți în oglinda asta, care ne va arăta 


14 


viitorul. Voi știți că eu am darul de a vedea ce se 
întâmplă de aici în zece ani. 

Carabosa puse oglinda pe o măsuță, luă o carte 
groasă și veche, o deschise la o anumită pagină şi 
începu să spună niște descântece aşa de grozave, 
încât bietelor zâne li se făcu părul măciucă-n cap. 
Când şi-a terminat descântecul, faţa oglinzii începu a 
se tulbura ca o apă și Puritatea văzu în ea pe flăcăul 
pentru care făcuse cerul să plouă. Turma flăcăului se 
îngrășase și sporise, așa că el o vându cu preţ bun și 
prinse gust de negustorie, încât în al zecelea an 
cumpărase deja un castel frumos, unde trăia ca un 
mare boier în lux și desfătare, iar pe bătrânii lui 
părinţi îi azvârlise la marginea moșiei lui, într-o 
căsuţă nenorocită, ca să nu ştie nici unul din prietenii 
săi cei bogaţi din ce neam se trăgea. Bieţii bătrâni 
muriră de mizerie și supărare, şi când slugile i-au 
spus flăcăului de moartea lor, el dete poruncă să-i 
îngroape la un loc cu săracii. Pe. urmă, răsuflă ușurat 
şi porni prin vecini să caute o fată bogată cu care să 
se însoare. 

— Ei, Puritate, îi spuse Carabosa, nu era mai 
bine pentru sufletul lui și al părinţilor săi, să-l fi lăsat 


în sărăcia şi dragostea care-i lega? 

Zâna nu răspunse nimic și-și plecă fruntea 
vinovată. 

_ Acum e rândul tău, Nevinovăţia, vino și 
privește. l l 

Tremurând, Nevinovăția o văzu pe fata cea 
urâtă, preschimbată într-o frumuseţe fără pereche, 
cum. se duce la bal și cum îi sucește capul flăcăului, 
care se şi însură cu ea. Dar fata noastră, care se știa 
cât e de frumoasă, începu să alerge din bal în bal, se- 
gătea cu tot felul de podoabe și nu se îngrijea deloc 
de casă, aşa că până la urmă flăcăul se. sătură de 
mofturile ei, şi măcar că:0 iubea. din tot sufletul, o 
trimise înapoi la părinții ei și astfel, în loc de o 
femeie fericită, Nevinovăţia văzu că făcuse doi 
oameni nenorociţi. 

Nici Drăgălășenia nu avusese mai mult noroc cu 
şcolarul ei care, într-adevăr, ajunsese marc 
inventator, dar toate invențiile lui erau de-ale 
războiului, ca să poată ucide cât mai multă lume. 
Sărmana Drăgălășenia, care era cea mai blândă 
dintre toate, izbucni în gemete și suspine, când văzu 
în ce scopuri mârșave îi era folosit darul. 

— Bi, spuse Carabosa, aţi văzut ce isprăvi mi-aţi 
făcut? Drept pedeapsă, veţi merge pe pământ ca niște 
simple muritoare și veţi munci din greu, o viaţă de 

om. Dacă în timpul acesta veţi face numai. fapte 
bune, la înapoiere veţi primi fiecare bețigașul vrăjit, 
ca să puteți fi ca toate zânele. | 

Puritatea, Drăgălășenia și Nevinovăţia primiră 
pedeapsa fără să crâcnească și porniră pe pământ 
unde trebuiau să trăiască o viaţă de om, plină de 
amărăciuni şi. de fapte bune, pentru a-și putea 
recăpăta dreptul la bețigașul vrăjit. 

Patruzeci de ani trăiră pe pământ cele trei zâne și 
se vede că multe fapte bune au făcut, de vreme ce la 
înapoierea în ţara lor, Carabosa le-a îmbrățișat cu 
dragoste pe toate trei, dându-le beţigașele vrăjite, cu 
care puteau face orice faptă de zână. Numai că, pot 
să vă asigur, fără să mă tem că v-aș sete un 
neadevăr, de atunci zânele noastre n-au mai folosit 
puterea beţigașului vrăjit, fără a se gândi bine dacă 
darul pe care îl făceau era de folos tuturor oamenilor 
nu numai celui care îl primea. | 


POVESTE FRANCEZĂ 


Papagalul palavragiu 


MOȘ MATHURIN colindase timp de treizeci de 
ani toàte mările lumii şi la bătrâneţe se retrase în satul 
lui de obârşie, unde părinţii îi lăsaseră moștenire o 
cocioabă plecată pe o rână, de-ai fi crezut că acum- 
acum se prăbușește. Ce avea însă bun cocioaba asta 
era o mândreţe de vie, care dădea un vin spumos Și 
ghiurghiuliu de-ţi era mai mare dragul. Nu era an în 
care Moş Mathurin să nu scoată patruzeci-cincizeci 
de vedre de vin, pe care le vindea cu preţ bun: Dacă 
punem acest câștig ce adunase el cât cutreierase 
mările, putem spune că nu avea de ce se plânge. 

Pe deasupra, adusese din ţările -calde un papagal 
de care se minunau toţi câţi îl vedeau și, la drept 
vorbind, aveau de ce se minuna, fiindcă așa 
frumuseţe de pene rar mai întâlnești. Dar ceea ce era 
și mai și, era că papagalul avea un dar al vorbirii de 
nu-ţi venea să crezi. Era de ajuns să te audă spunând o 

dată ceva, că numaidecât repeta și el. Ştia povești 
întregi, pe care le auzise și le povestea de stăteau 
sătenii cu gura căscată. 

„Unii spuneau că trebuie să fie un papagal care se 
trăgea din viţa faimosului Vert-Vert, papagalul de la 
Mănăstirea Nevers, care ştie pe de rost toată liturghia 


- Și nu-l auzeai rostind decât cuvinte cucernice. Vestea 


despre Vert-Vert se dusese atât de departe, încât 
călugărițele de la Mănăstirea din Nantes au cerut 
stareţei de la Nevers să le împrumute pentru o vreme 
cuviosul lor papagal. 

Hei, dar drumul de la Nevers la Nantes este tare 
lung, și pe corabie bietul Vert-Vert n-a auzit cuvinte 
prea cucernice de la marinari, așa că, odată ajuns la 
Nantes, începu să turuie la înjurături marinărești de se 
cutremurau zidurile mănăstirii și bietele măicuţe erau 
gata să leșine. Îngrozite, ele îl expediară înapoi, și a 
fost nevoie de luni de zile de muncă până l-au făcut să 
uite de înjurături și să se apuce iar de cele sfinte. 

Cam așa de năzdrăvan era și papagalul lui Moș 
Mathurin: mintos și vorbăreţ, încât trebuia bine să 
bagi de seamă să nu scapi vreo vorbă anapoda faţă de 
el că ţi-o trântea înapoi când îţi era lumea mai dragă. 

Pentru plugari şi viticultori, anii pot fi mai buni 
sau mai răi. Așa se face că în anul acela via n-a rodit 


deloc. Nu găseai o boabă, să fi dat cu tunul. Vreo sută 

de butuci de viță păsărească erau încărcaţi de 
- ciorchini, dar ce folos, fiindcă dădeau un vin acru 
de-ţi sărea căciula când îl beai. l 

Săracul Moş Mathurin, de câte ori venea de la 
vie, îi spunea babei lui: 

— Anul ăsta ieşim la colaci, băbuțo! N-o să fie 
vin, ci poşircă. 

Și azi așa, mâine așa, papagalul nostru a învățat 
și el cuvintele stăpânului și una, două-l auzeai: „Ăsta 
nu-i vin, e poşircă!“ 

A venit și toamna, s-au cules și viile şi Moș 
Mathurin și-a tras poșirca în buţi, așteptând clienţii, 
care nu-ntârziară să vină. Primul care se prezentă fu 
un mare negustor de vinuri, care de mulţi ani 
cumpăra de la bătrânul nostru marinar, pe încredere. 
Numai că anul ăsta ținu să guste vinul, fiindcă știa că 
viile merseseră prost și că nu prea găseai vin mai de 
doamne-ajută. 


Moș Mathurin, om deştept şi care trecuse-n viața, 


lui și prin sită şi prin dârmon, păstrase un butoiaș cu 
vin încă din anul trecut, așa că-i dădu din ăsta 
negustorului să bea. 

— Grozav vin, spuse negustorul plescăind din 
limbă. 

Dar înainte ca moșul să fi putut răspunde, se auzi 
un glas ascuţit din bucătărie: „Ăsta nu-i vin, e 

poşircă!“ Moș Mathurin, pierzându-și cumpătul, 
răspunse, uitând că papagalul striga: 

— Da' de unde, la mine nu găsești decât vin 
calitatea întâi! | 

— Nu-i vin, e poşircă! strigă mai departe 
papagalul. 

— Nu există poșşircă în pivniţa mea. 

Negustorul se prăpădea de râs când vedea cum se 
ceartă papagalul cu stăpânul, dar până la urmă intră și 
el la bănuieli și ceru să guste vinul din toate butoaiele 
lui Moș Mathurin. Abia acum își dădu seama că 
papagalul avusese dreptate și plecă furios jurând să nu 
mai cumpere niciodată de la Moș Mathurin şi — ceea 
ce era o adevărată nenorocire — să spună tuturor că e 
un şarlatan, care a vrut să-l înșele vânzându-i nişte 
poșircă drept vin de prima calitate. 

. — Stai tu, stai, papagal blestemat, că ne răfuim 
noi! urlă moşul nebun de furie, după ce negustorul 
plecase. Lasă că-ţi scot eu pe nas flecăreala asta! 

Și, nici una, nici două îl înșfăcă de coadă și-l 
aruncă într-un butoi plin cu apă de ploaie. 

După cum se știe, papagalii nu prea se omoară cu 
„scăldatul, iar de înotat nu se pricep nici cât un sugar. 
Bietul nostru papagal a crezut de zece ori că nu mai 
scapă cu viaţă din butoi. În cele din urmă, cu burta 
umflată de apa înghițită: și muiat ciuciulete, -reuşi să 

iasă și să se târască abia-abia lângă foc, să se mai 
încălzească şi să se usuce, 

În acest timp, bătrâna nevastă a lui Moș Mathurin 
mulgea vaca și, auzind gălăgie, ieși din grajd să vadă 
ce se petrece. Când auzi de la moșneag ce păţise, se 
făcu verde la faţă, că era și ea hapsână de s-o ocolești 
şapte poște. Cum lăsase șiștarul cu lapte în grajd, îi 
era frică să nu-l răstoarne vaca cu piciorul, așa că 
alergă la șiştar. Când colo,” dădu peste cotoiul casei, 
care se înfrupta din laptele proaspăt și înspumat. 

— Stai tu, nemernicule, că numai de pagube 
sunteţi buni. Nu ne putem trage sufletul din cauza 

„voastră! : | 

Şi cât ai zice peşte, bietul motan se văzu zburând 
prin aer și căzând cât era de lat drept în butoiul cu apă 
de ploaie, de unde papagalul abia ieșise. 

Să nu vă închipuiţi că pisicile se prăpădesc de 
dragul apei sau știu să înoate mai bine decât 
papagalii. Nici vorbă. Bietul motan, ud şi pufnind pe 
nări, ieși cu greu din butoi şi se târî și el lângă foc, să 
se mai încălzească. 

Între timp, papagalul își mai venise în fire și 
privind la motanul murat îi spuse cu vocea înceată: 

— Nu cumva, prietene, ai strigat și tu că ăla nu-i 
vin, ci poșircă? 


POVESTE FRANCEZĂ 


Tăietorul de lemne şi comoara 


PARTEA DE NORD a Franţei a fost ades 
bântuită: de fel de fel de năvălitori și de războaie 
crâncene, din care cauză locuitorii acestei părți au 
dus o viaţă foarte grea. Așa, bunăoară, în timpul 
războiului de o sută de ani, această regiune trecea 
când în mâinile englezilor, când în ale francezilor. 
Când veneau englezii, cereau bani, când veneau 
francezii, cereau și ei bani. Bieții oameni nu mai 
ştiau ce să facă și mai bine luau drumul codrului. 
Nobilii care plecau la război, ca să nu le jefuiască 
averea cei ce năvăleau, îşi îngropau aurul în pământ. 
Dar ştiţi cum e la război, multora le-au putrezit 
oasele prin cine știe ce coclauri și aurul a rămas 
ascuns în pământ. Chiar și mult mai târziu, oamenii 
au descoperit câte o comoară și dacă erau doi sau trei 


- — sau se împăcau între ei, de nu știa nimeni prin ce 


minune s-au îmbogăţit — sau se certau, de afla tot 
satul și pierdeau comoara. 

Aşa s-a întâmplat cu un tăietor de lemne sărac, 
care avea o droaie de copii, de erau în stare să-i 
roadă și cureaua de la încălțăminte, de foame. 
Muncea sărmanul, din zori și până-n noapte, dar ce 
pot face două mâini la douăsprezece guri mereu 
flămânde? 

Se vede însă că și norocul nu e totdeauna orb și 
din când în când mai dă și peste câte un sărac. Așa, 
într-o bună zi, pe când omul nostru trecea cu toporul 
prin pădure, se împiedică de o rădăcină și căzu cât 
era de lung. Furios, dădu cu toporul în stejarul de a 
cărui vână se poticnise și rămase surprins când văzu 
că uriașul arbore suna a gol. Plin de mirare, omul se 
căţără în pom şi văzu că are o scorbură mare, iar în 
fundul scorburei era un pachet învelit într-o piele 
tăbăcită. 

„Cred că a dat norocul peste mine“, își spuse 
tăietorul de lemne, care auzise multe povești despre 
comori. 

Scoase pachetul afară şi când îl desfăcu nu-i 
venea să-și creadă ochilor: erau numai bani grei de 
aur, care sclipeau ca o apă fermecată sub razele 
soarelui, strecurate printre crengi. Bietul tăietor de 
lemne simţea că-l trec toate năduşelile, ce să facă el 
cu atâta aur, unde să-l pună? S-a așezat pe o 

buturugă şi, după câteva ceasuri de caznă, i-a venit o 
idee: se va duce la călugărul Damian, care locuia 
retras într-o colibă în pădure. 

Puse deci aurul în scorbură și o porni la drum. 
Pustnicul tocmai scotea mierea din stupi, când omul 
nostru ajunse la el și când îi povesti ce-a găsit, 
călugărului îi sclipiră ochii. 

— Nu pot să-ţi dau nici un sfat până nu merg la 
faţa locului. 

O porniră deci împreună la locul cu pricina. 

Când tăietorul răsturnă aurul, pustnicul se 
azvârli ca un vultur peste el și începu să numere 
monezile. Uitase că mai e și tăietorul de lemne de 
față. Acesta întrebă cu sfială: 

— Oare ar fi păcat, părinte, dacă aş lua câţiva 
galbeni ca să-mi îndulcesc necazul și sărăcia? 

— Păcatele mele, omule, cum să te atingi de 
aurul ăsta; care este al lui Dumnezeu? Știam de 
multă vreme'că pe aici se găseşte o comoară, 
fiindcă, în timpul războiului de o sută de ani, un 
stareţ a ascuns averea mânăstirii celei mai apropiate. 
Aşa că pune totul în scorbură, că eu mă voi duce la 
mânăstirea din apropiere, să-i spun stareţului să-și . 
ridice comoara. 

— Părinte, lasă-mă să iau măcar doi-trei galbeni! 
Doar nimeni nu știe câţi au fost! 

— Păcătosule, crezi că nici Dumnezeu nu știe? 
Aurul acesta e blestemat, ţi-am mai spus. Ori vrei 
să-ți nenorocești casa? 

Bietul om, oftând, puse sacul la loc. La 
despărţire, pustnicul îi mai spuse: 

— Să nu te îndemne satana să furi vreun ban, că 
te bate Dumnezeu. Muncește ca înainte, că răsplata 
ai s-o primești când o socoti Cel-de-sus că e vremea 
ei. Și mai ales nu spune nimănui nimic. 

Când ajunse omul seara acasă, mâncă te miri ce 
şi pe urmă se culcă. Dar toată noaptea nu fu chip să 
dea geană-n geană. Se răsucea când pe o parte, când 
pe alta, și ofta de credeai că-și dă sufletul. Nevastă- 
sa băgă de seamă că omul ei are ceva pe suflet și nu-l 
lăsă până nu-i spuse ce și cum, 

Când auzi femeia cele petrecute, numai că nu 
şi-a sfâşiat bărbatul: 

> Nătângule, te-ai lăsat îmbrobodit de hoțul ăla 
de călugăr bătrân! 

— Dar era comoara lui Dumnezeu! 

— Ce Dumnezeu, ce comoară? Nu știi că orice 
comoară e a acelui ce a găsit-o? Poţi fi sigur că 
preacuviosul tău călugăr n-a așteptat decât să pleci tu 
de acolo ca să se ducă să ia tot aurul. 

— Nu se poate. Cum ar putea el să fure aurul lui 
Dumnezeu? 

— la mai lasă-mă cu prostiile tale. Crezi că toţi 
sunt nerozi ca tine? | 

— Mi-ai băgat un ghimpe în inimă. Să știi că mă 
duc acum să văd. 

— Vin şi eu cu tine, dar să fii sigur că nu vom 
mai găsi nimic. 

„Cei doi plecară în puterea nopţii spre pădure, 
ajunseră la stejar: bărbatul însă căută zadarnic în 
scorbură: nici urmă de comoară. 

— 'Ticălosul, strigă tăietorul de lemne, hoţoman 
de pustnic! Măi femeie, ai avut dreptate: sunt un 
prost. Am avut norocul în mână și l-am lăsat să-mi 
scape. 

— Nu te pierde cu firea, bărbate, că încă mai 
putem pune mâna pe el. Călugărul nu poate să fi 
ajuns departe, fiindcă era prea bătrân și sacul prea 
greu. S-o pornim pe urmele lui. 

Tăietorul de lemne cunoștea meșteșugul de a 
descopei urmele oricărui vânat. Cum era o lună de 
lumina ca ziua, putu să pornească imediat pe urmele 


“călugărului, urme care făceau un ocol și apoi se 


îndreptau nu spre mănăstire, ci chiar spre orașul din 
apropiere. 

Înspre zori, ajunseră şi ei în oraș și traseră la 
singurul han de acolo. La întrebarea lor, hangiul le 
spuse că într-adevăr călugărul pe care-l căutau era 
acolo, dar că nu-l putea scula fiindcă abia se culcase. 

— Ba trebuie să ne lași să-l sculăm, spuse 
femeia. 

— Mai așteptați și voi, că doar nu vine potopul 
Când s-o trezi, o să vorbiți cu el. 

— Nu mai putem aștepta deloc, bărbatul meu 
trebuie să se spovedească numaidecât. 

— Aha, mare păcat trebuie să fi săvârșit, de aţi 
alergat cu sufletul la gură și nu mai puteți aștepta 
câteva ceasuri. 

— Da, trebuie neapărat să se spovedească 
înainte de a se sfârși noaptea asta. 

— Bine, spuse hangiul, iată, asta e odaia lui, 
intraţi și staţi de vorbă cu el. 

- Bărbatul se prefăcu mai întâi că intră în odaia 
pustnicului, dar când hangiul plecă, el se strecură în 
odaia vecină. Văzu cu bucurie că între cele două odăi 
era o ușă pe care o deschise încetișor și, intră la 
călugăr, care sforăia de ai fi zis că mână o turmă 
întreagă de porci la jir. Cu băgare de seamă, puse 
încântat mâna pe sacul cu bani și cobori, dar jos 
dădu peste hangiu: 

— Așa de puţin a ţinut spovedania? întrebă el. 

— N-am avut decât un singur păcat să-i spun, 
aşa că acum plecăm împăcaţi acasă. 

In clipa aceea se auziră ţipetele disperate ale 
pustnicului. Hangiul o porni într-acolo, iar omul cu 
femeia o rupseră la fugă. Până a înţeles hangiul 
despre ce e vorba, cei doi câștigaseră o bună bucată 
din drum, dar curând auziră strigătele urmăritorilor. 
Spre norocul lor, ajunseră la malul unui lac, unde era 
o singură barcă în care săriră îndată. 

Când călugărul şi hangiul au ajuns pe.malul 
lacului, barca era deja departe. Țăranul strigă la 
călugăr: 

— Să știi, părinte, că tot nașu-și are naș! 

— Ce-a vrut să spună? întrebă hangiul. 

— Nimic, răspunse călugărul plouat. Lasă că 
acum i-am văzut și știu cine sunt. Mă duc eu la ei 
acasă. 

Tăietorul de lemne ajunse acasă și ascunse bine 
galbenii. Ca nimenui să nu-i bănuiască, ei nu-și 
schimbară felul lor de' viaţă. Bărbatul se ducea în 
fiecare zi la pădure, femeia muncea din greu acasă, 
dar, încet, mâncarea lor era tot mai bună, copiii 
începură să poarte haine tot mai frumoase, mă rog, 
se vedea că le merge tot mai bine și oamenii din sat 

băgară de seamă curând lucrul acesta. Dar cum buna 
lor stare creștea încet, mulţi credeau că tăietorul de 
lemne reuşise, se vede, să-și vândă lemnele cu un 
preţ mai bun. Doar o vecină mai iscoditoare nu-și 
găsea astâmpăr, căci vedea ea că e ceva necurat la 
mijloc. Degeaba o tot trăgea de limbă pe nevasta 
tăietorului de lemne, fiindcă aceasta o ţinea una și 
bună: sunt tot așa de săraci ca şi înainte, dar bărbatul 
ei a găsit un negustor care-i plătește mai bine 
lemnele. 

După o vreme, tăietorul de lemne îi spuse 
nevestei sale: 

— Femeie, tare aș vrea să ştiu câte kilograme de 
aur avem în sac. Trimite la vecină un copil să aducă 
balanța. 

— Nici nu mă gândesc, o știi cât e de curioasă. 


"O să se dea de ceasul morţii ca să afle ce vrem să 


cântărim. l 
— Spune-i că am adus niște făină și vreau să văd 
dacă nu ne-a înșelat negustorul. 
-Zis şi făcut. : | 
„Acum e vremea să aflu ce se petrece în casa 
lor“, își spuse vecina și unse cu clei fundul 
talgerului. l 

Tăietorul cântări aurul și trimise balanța înapoi. 
Talerul era galben, banii galbeni, aşa că n-a observat 
“că vreo doi trei galbeni au rămas lipiţi de fund. Când 
vecina văzu galbenii era gata să pice jos. 

— Aur, Aur! strigă ea și fugi într-un suflet la o 
cumătră căreia îi povesti ce se petrecuse. 

Amândouă alergară într-un suflet la notar și la 
preot și le spuse că tăietorul de lemne furase, fără 
îndoială, bani de la cineva și ca dovadă aduceau 
aurul lipit de fundul balanței. 

Preotul şi notarul îl chemară pe țăran, care 
mărturisi numaidecât de unde avea aurul și spuse că 
dă jumătate din banii găsiţi săracilor din sat. 

Cei săraci se bucurară mult, iar vecina, care fu 
obligată să dea înapoi galbenii care „se lipiseră de 
fundul balanței, fu așa de supărată, încât se 
îmbolnăvi de gălbenare. “e 


POVESTE FRANCEZĂ . 


Cei doi cocoşaţi 


“TOATĂ LUMEA SPUNE că cei mai pociţi 
oameni sunt cocoșaţii și că din cauza asta sunt așa 
-morocănoși. Există însă și cocoşaţi care fac mereu 
glume pe socoteala cocoașei lor şi mai mare hazul să-i 
vezi câte ghidușii mai născocesc. De altfel, toți am 
auzit de vestitul Polichinelle, regele cocoșaţilor, 
marele ghiduș, care răspândea-n jurul- lui numai haz 
și voie bună. 

Tot așa ca el locuia, într-un sat, un cocoșat 
hazliu, care toată ziua cânta şi se veselea, de-ţi venea 
să crezi că habar n-are ce cocoașă poartă în spinare. 
Stătea câtu-i ziulica cu picioarele încrucișate sub el şi 
cosea de zor — că era croitor — și cânta de-ai fi zis 
că nu-i om, ci privighetoare. 

Din când în când îl apuca și pe el întristarea, căci 
anii treceau, el ajunsese flăcău de însurat, dar nici o 
fată nu voia să-l ia de bărbat din cauza cocoașei. El 

însă nu mărturisea nimănui durerea sa. Numai un 
bătrân din sat, despre care gurile rele spuneau că se 
cam ţine de vrăji, ştia ce-l apasă, fiindcă tânărul 
nostru cocoşat îi spusese odată, la un pahar de vin, ce 
foc îl roade. l 

Într-o zi, bătrânul îi spuse: 

— Ai văzut vreodată stejarul-cel-bătrân și 
aproape uscat din vârful dealului de lângă satul 
nostru? i 
— Cum să nu-l văd. Toată lumea-l vede și toți 
știu că e un stejar blestemat și că sub el își țin dracii 
sfatul în noaptea Sfântului Andrei. 

— Pff! făcu bătrânul. Crezi și tu în născocirile 
babelor? Eu nu zic că acolo nu se petrec fel de fel de 
întâmplări vrăjite, dar să știi de la mine că nu toți 
dracii sunt răi. Ín locul tău, m-aș duce în noaptea 
aceea acolo. Poate găsești un drac milostiv, să te 
scape de cocoașă. 

Vorba asta i-a intrat în cap sărmanului cocoșat, 
care uitase și să mai cânte tot vorbind cu el însuși: „Și 
dacă merg, ce am de pierdut? Dacă m-or ucide 
duhurile rele, n-are cine mă plânge. Sunt singur pe 
lume și nu văd care fată şi-ar strica ochii după un 
cocoșat. Pe de altă parte, dacă scap de cocoașă, voi fi 
şi eu în rând cu oamenii“. 

Şi aşa, tot gândindu-se și răzgândindu-se, veni și 
toamna şi-n noaptea Sfântului Andrei, cocoșatul își 
luă inima în dinţi şi-o porni spre stejarul blestemat. 
Era o noapte sinistiă de toamnă, vântul șuiera peste 
câmpie și, de frică, sărmanul tânăr vedea tot felul de 
stafii. Când ajunse la stejar era pe jumătate mort de 
spaimă, încât aproape se prăbuși la rădăcina pomului, 
așteptând din clipă-n clipă să vină dracii și să-l ia în 
furci. ` 

Dar tocmai atunci cântară cocoșii de miezul 
nopții, cerul se limpezi deastipra stejarului și luna-și 
revărsa lumina dulce peste poiană. Ca din pământ 
răsăriră în jurul lui mulțime de spiriduși mici, mici, 
abia de atingeau o șchioapă, care se fugăreau, 


țopăiau, se tăvăleau prin iarbă, încât cocoșatul simţea - 


şi el cum îl furnică bucuria prin tălpi și ar fi vrut să 
sară și el cu ei să chiuie şi să cânte. Dar spir:lușii nu-i 
dădeau nici o atenţie, așa că el se duse să se ascundă 
într-un tufiş, ca să nu le tulbure joaca. De acolo. putea 


să-i privească în linişte. 

După ce se săturară de zbenguială, unul dintre ei 
dădu un semnal și toţi se prinseră într-o horă mare-n 
jurul stejarului și începură să cânte în cor: l 


Azi e luni și mâine-i marfi, 
După marți e miercurea, 

Baba miercurea cea rea; 
Și pe urmă vine joi, 

Zi de târg cu papuci noi; 
După joi... după joi... 


Bieţii spiriduși uitaseră cântecul şi repetau mereu 
cuprinși de întristare: i 


După joi...după joi... 


Degeaba însă, fiindcă nici unul nu-și aducea 
aminte urmarea. Atunci cocoşatul nu mai putu să 
rabde tristețea spiriduşilor și ieșind din tutiș se 
prinse-n hora lor, cântând: 


După joi, e vineri, nană, 
Când scoţi mieii în poiană, 
Apoi sâmbăta cea mare, 
Și duminica cu soare, 
Cântec, joc și sărbătoare. 


~ Mare a fost bucuria spiriduşilor că s-a găsit 
cineva să le aducă aminte cântecul. Se porniră pe un 
cântec și un joc, de duduia pământul şi se învârteau 
ca niște fulgere mici în jurul stejarului şi cocoșatul, 
cuprins de bucurie, se-nvârtea și el mai abitir ca toți, 
cântând cu vocea lui frumoasă: ă 

Apoi sâmbăta cea mare, 
Și duminica cu soare, 
Cântec, joc și sărbătoare. . 


După ce osteniră bine, spiridușii se opriră şi 
regele lor veni la cocoșat: 

— Noi ştim că tu ești om și că oamenii sunt răi. 
Din cauza asta nici nu vrem să avem de-a face cu ei. 
Dar în noaptea asta te-ai purtat ca un adevărat spiriduş 
și ne-ai făcut un mare bine. Neamul nostru uitase de 
multă vreme cântecul și din cauza asta eram puşi tot 
anul la tot felul de munci grele de către nişte 
vrăjitoare. Acum însă am scăpat de blestem datorită 
ție, așa că spune ce dorinţă ai și ţi-o vom îndeplini pe 
loc. 

— Preacinstiţi spiriduși, vorbi cocoșatul la rândul 
lui, dacă vă uitaţi cu băgare de seamă la mine, o să 
vedeţi că nu port o desagă în spate, ci o pocită de 
cocoașă, de care nu știu cum să scap. Dacă aţi avea 
bunătatea să mă scăpaţi de ea, m-aș bucura tare mult 
și aş spune că mi-aţi plătit cu vârf și îndesat tot ce am 
făcut eu pentru voi în noaptea asta. 

— Asta-i tot ce vrei? strigară spiridușii, şi 
apropiindu-se de el spuseră nu știu ce vorbe vrăjite, 
făcură nişte semne din mâini şi, într-o clipă, 
cocoșatul nostru se îndreptă ca un brad și arăta acum 

ca un flăcău mândru și frumos, încât nu cred că ar fi 
fost în tot satui vreo fată, măcar și cea mai fudulă, ca 
să nu-l vrea de bărbat. 

*A doua zi, să te ţii mirare pe capul sătenilor. Se 
frecau la ochi şi nu le venea să creadă: „Feciorul 
acesta tras prin inel şi frumos să fie cocoșatul de până 
ieri?“ 

Bietul cocoșat răguşise tot povestind și 
răspovestind ce se petrecuse-n noaptea aceea. 
Oamenii nu se mai săturau ascultându-l și mereu 
veneau alții, chiar și din satele vecine, căci vestea se 
dusese ca fulgerul, și-i cereau s-o ia de la cap cu 
povestitul. 

Fetele îl săgetau cu coada ochiului și fiecare căuta 
să-l încânte cu frumuseţea ei, încât bietul flăcău nu 
ştia pe care s-o aleagă. Până la urmă, așa cum desigur 
vă închipuiţi se-nsură cu cea mai frumoasă dintre ele 
și, încă înainte ca oamenii să se fi trezit din uimirea 
lor, cocoșatul, adică fostul cocoșat, se și gospodărisc. 

Dar povestea nu se sfârşeşte aici, că doar mai 
erau și alţi cocoșaţi prin partea locului. Bunăoară în 
orașul din apropiere, era un cocoșat bogat și 
posomorât, căruia nu-i intra nimeni în voie şi pentru 
care, cea mai mare bucurie ar fi fost ca toată lumea să 
fie cocoșată ca el. 

Când auzi cum fusese vindecat cocoșatul cel 
vesel, nu mai avu odihnă până nu află din gura lui 
cele ce se petrecuseră. | 

— Am să mă duc și eu acolo, spuse el. 

Dar fostul cocoșat îl sfătui să nu se ducă, fiindcă 
nu se știe dacă năvala asta de cocoșaţi la stejar n-o 
să-i supere pe spiriduși. 

— Ei, şi ce-or să-mi facă? se răsti cocoșatul. Or 
să-mi mai pună o cocoașă? Sau vrei să nu se mai 
vindece și alții? l 

La drept vorbind, pe cât era de arțăgos cocoșatul 
de la oraș, pe atât era de fricos și-i cam bătea inima 
numai la gândul că va trebui să umble singur la 
miezul nopţii pe câmp. | 

În toamna următoare, când spiridușii trebuiau să 
se adune iar în jurul stejarului, cocoșatul din oraș 
porni spre stejar. Măcar că era o noapte rece, îl 
treceau toate nădușelile când vedea câte o umbră sau 
auzea câte un țipăt de pasăre de noapte. La miezul 
nopții, când răsăriră spiriduşii ca din pământ, omul 
nostru începu să clănțăne din dinţi de frică. Dar 
spiridușii nici nu se uitau la el, ci se jucau în jurul 
stejarului, se tăvăleau prin iarbă, mă rog, ca și cu un 
an înainte: 

După ce obosiră bine, făcură iar hora-n jurul 
stejarului cântând: 

Azi e luni și mâine-i marți, 
După marți e miercurea, 
Baba miercurea cea rea; 
Şi pe urmă vine joi, 

Zi de târg cu papuci noi; 
După joi... după joi... 


Spiriduşii uitaseră iar cântecul și acum se căzneau 
în zadar să și-l amintească. 

„Acu-i acu“, îşi spuse cocoșatul care încă mai 
tremura şi, repezindu-se-n horă, începu să zbiere cât 
îl ţinea gura (trebuie să vă spun că avea o voce de 
urlau câinii când cânta el): 


După joi e vineri, nană, 
Când scoţi mieii la poiană, 
Și duminica cu soare, 
Cântec, joc şi sărbătoare. 


În spaima și graba lui, cocoșatul uitase o zi a 
săptămânii. Spiridușşii însă îşi dăduseră seama şi 
tăbărâră pe el: 

— Ai sărit un vers, ai sărit un vers. Cum €, 
spune-ne! l 

— Staţi, staţi, strigă omul ștergându-și sudoarea 
şi o luă de la cap. 

Degeaba însă, căci nu-și amintea deloc ce zi vine 
după vineri. Cu cât își zbiera cântecul mai tare, cu 
atât spiridușii se înfuriau mai rău: 

— Vrea să-și bată joc de noi! 

— Zbiară ca un măgar. 

— Ăsta nu-i cântec. Asta-i urlet. 

— Să-l învăţăm minte. 


Şi-n timp ce el se căznea fără-ncetare să găsească 


versul care-i lipsea, spiridușii hotărâră să-i lipească, 
drept pedeapsă, cocoașa pe care i-o luaseră celuilalt 
cocoșat. Tot n-aveau ce face cu ea. 

Cât ai clipi, omul nostru se trezi cu două cocoaşșe: 
una în faţă, una în spate. Pe urmă spiridușii dispărură 
şi el o porni amărât spre casă. 

Ceea ce i se păru însă ciudat, era că parcă-l gâdila 
ceva în gâtlej și începu să cânte. Spre marea lui 
uimire, avea acum o voce frumoasă şi-și aducea 
aminte tot cântecul spiridușilor. Era însă prea târziu, 

În zilele în care urmară, cocoșatul nostru era de 
nerecunoscut. Se ţinea mereu de ghidușii, râdea, 
cânta de parcă toată lumea era a lui. Se vede treaba că 
o dată cu cea de a doua cocoașă i se dăduse și ceva 
din caracterul vesel al primului cocoşat. Şi așa 
cocoșatul nostru începu să fie bine văzut de toţi, dar 
de însurat nu se putu însura și rămase flăcău până la 
adânci bătrânețe. 


POVESTE ENGLEZĂ 


Jane şi gâscarul cel şchiop 


ÎNTR-UN CASTEL MĂREȚ de pe ţărmul 
mării, trăta odată un lord bătrân. Își ducea zilele întru 


“totul singuratic, iar castelul era întotdeauna pustiu. 
Sub bolțile sale nu se auzeau niciodată glasuri 


tinerești sau râsete de veselie. Ceasuri întregi se 
plimba bătrânul! lord dintr-un capăt în celălalt al 
odăii, pe plăci de piatră, sau şedea ļa fereastră și 
privea îndelung și pierdut marea mohorâtă. 

In castel, lordul avea o nepoţică, pe care însă nu 
o văzuse niciodată. El n-a iubit-o chiar din ziua 
nașterii ei, deoarece din această pricină murise mama 
fetei — fiica iubită a lordului. Tatăl fetiţei plecase 
departe, peste mări, să se lupte pentru craiul său și 
ea creştea fără părinți. l-ar fi fost foarte greu, bietei 
fetițe, să trăiască singură, dacă n-ar fi fost dădaca ei 
bătrână. Ea o lua pe Jane la sine și-o hrănea cu ceea 
ce rămânea de la masa lordului — stăpânul său — 
şi-o îmbrăca cu ce putea. 

Curtenii bătrânului lord se purtau urât cu fetița 
— stăpânul lor doar n-o iubea! Ei o jigneau, îi 
vorbeau aspru şi o porecliseră „zdreanţă“. 

Zile întregi, Jane se juca în curtea din spatele 
castelului sau rătăcea de una singură pe țărmul mării. 
Unicul ei prieten era băiatul cel șchiop, gâscarul. Se 
ducea adesea la el pe câmp și vorbeau împreună 
ceasuri îndelungi. Băiețandrul era ceva mai mare 
decât Jane; locuia la ferma învecinată cu castelul. 

În fiecare dimineaţă el mâna gâștele pe câmp și le 
ducea la râu, unde ele înotau, se bălăceau şi prindeau 
peşti. În vremea asta, gâscarul cânta din fluier, iar 
Jane alerga să-l asculte. Îi plăceau tare mult cântecele 
lui ciudate — când triste, când vesele! Ele îi po- 
vesteau despre zânele frumoase ale pădurilor, despre 
țări îndepărtate, despre râuri și munţi misterioși. 
Ascultându-le, ea uita de tristeţe și de necazuri. 

Uneori, cântecele erau atât de vesele, încât îi 
venea să danseze. Chiar și gâscarul cel șchiop juca 
stângaci, împreună cu ea. 

Astfel se scurgeau zilele de primăvară și vară. lar 
iarna, în lungile și întunecoasele seri, Jane își aducea 
scăunelul mai aproape de gura sobei și o ruga pe dăda- 
că să-i spună povești cu neînfricaţi cavaleri și preafru- 
moase fete, cu uriași și căpcăuni, cu rusalce care dan- 

sează în apele mărilor şi cu zâne care zboară nevăzute 
în văzduh. lar ea şedea și asculta privind focul. Obrajii 
i se rumeneau, ochii i se aprindeau. Începea să 
picotească de somn, iar dădaca, de asemenea, 
închidea ochii de oboseală, neputând să-i mai poves- 
tească, și atunci o trimitea pe copilă să se odihnească. 

Dar oricât de mult îi plăcea să asculte poveştile, 
totuși cea mai fericită se simţea atunci când fugea la 
prietenul său gâscarul. El îi zicea din fluier minunate 
cântece, apoi amândoi vorbeau și zburdau. 
Câteodată, Jane se căznea să-și aducă aminte de vreo 
poveste pentru prietenul său, sau dansa după muzica 
lui. Şi atunci toate necazurile ei odată piereau —— și 
marele castel pustiu, și încruntaţii slujitori, şi 
bunicul pe care nici nu-l văzuse vreodată. 

Trecură ani și Jane, dintr-o fetiță mică, se făcu o 
fată neasemuit de frumoasă. Dar ea, ca şi mai 
înainte, rămăsese prietena gâscarului șchiop, iar 
bătrânul lord, ca și până acum, nu o iubea şi nici nu 
dorea s-o vadă. 

Dar iată că, într-o zi, se răspândi vestea că în 
oraşul vecin sosește regele. La toate castelele din 
împrejurimi fură trimişi curieri cu invitaţii pentru 
balul regesc. La acest bal, fiul regelui — tânărul 
prinţ — va trebui să-și aleagă logodnică. Iar invitaţia 

` 


regelui — după cum se știe — înseamnă poruncă! O 


asemenea invitaţie fu adusă și bătrânului lord, la 


castelul de pe țărmul mării. l 

Lordul dădu poruncă să i se înşeuieze calul cel 
alb, după aceea chemă frizerul să-i tundă barba cea 
lungă și albă. Apoi se îmbrăcă în veșminte de paradă 
şi cobori în curte să încalece calul și să pornească 
către oraș. 

Jane, în acea vreme, stătea de vorbă cu bătrâna 
ei dădacă în odaia de sus a castelului. Când auzi 
zgomotul copitelor de cai în curte o întrebă pe dădacă 
ce se întâmplă acolo. Iar dădaca îi răspunse: 

— În orașul vecin, regele dă un bal. El a 
poruncit să vie și bunicul tău. Uită-te pe fereastră și 
ai să-l vezi. ` 

— Ah, ce m-aş duce și eu la balul regelui! oftă 
Jane. Dădacă dragă, du-te la bunic și roagă-l să mă ia 
și pe mine cu el! Până ni-i târziu! 

Tocmai atunci ieșise în curte bătrânul lord și, cu 
ajutorul unui slujitor, încălecase. 

— Acesta-i bunicul meu? întrebă Jane. Ce 
frumos e, ce haine strălucitoare are! Ah, cât de mult 
aş vrea să mă duc cu el! | 

— Nu, nu, pentru nimic în lume n-am să 
îndrăznesc să vorbesc cu el, spuse dădaca. Și e prea 

' târziu acum. Până ce-oi coborî, cu picioarele mele 
bătrâne, el o să plece. l 
Şi, într-adevăr, pe când spunea ea aceasta, 
slujitorul îi dădu lordului frâul și calul alb îl duse pe 
bătrânul lord dincolo de poarta castelului. Jane îl 
urmări până ce dispăru, apoi se dezlipi de fereastră și 
începu să plângă amar. | 

— Primul meu bal! hohoti ea. Putea să fi fost 
primul meu bal. De-acum înainte, niciodată nu voi 
mai avea prilejul să merg la bal. Niciodată, 
niciodată! Și toate acestea numai pentru că n-ai vrut 
să te duci să-l rogi! 

— Liniştește-te, draga mea, se străduia s-o 
împace dădaca. Balurile și serbările nu sunt pentru 
tine. Nu te supăra pe bătrâna ta dădacă. Eu nu pot să 
fac nimic. Chiar dacă-i vorbeam, tot nu te-ar fi luat. 

Jane încetă să plângă tot așa de repede precum 
începuse, și-i ceru iertare dădacei. 

— Nu fi supărată pe mine, dădacă, spuse ca. Tu 
ești singurul meu sprijin. N-am vrut să te jignesc, Tu 
n-ai nici o vină. La drept vorbind, nici nu vreau să 
mă duc la un asemenea bal. Să privesc cum își dau 
aere împopoţonaţii de lorzi și doamnele. Să ştii că 
nici nu merită. 

Și totuși, când părăsi curtea castelului și ieși în 
câmp, se gândea ce bine ar fi să nimerească la acest 
bal! Să zărească măcar pe frumoasele și împodobitele 
prințese, pe rege și regină! Dar, mai mult decât 
orice, ar fi vrut să-i vadă pe tânărul prinț. Şi atât de 


“mult se îngândură, încât nici nu-l observă pe: 


prietenul său, gâscarul, care mânând cârdul de gâște 
venea şchiopătând, în întâmpinarea ei. El încetă să 
cânte din fluier și-o întrebă: 

— La ce te gândești, Jane? Vrei să-ți cânt un 
cântec vesel ca să joci? Sau unul trist, ca să plângi? 

— Vreau să dansez, răspunse Jane, dar nu aici. 
Aş vrea să mă duc la oraș, la balul regelui! Dar pe 
mine nu m-au invitat. 

— Dacă vrei neapărat să ajungi acolo — spuse 

gâscarul — nu-i nimic mai simplu! Merg și eu cu tine, 
şi luăm și gâștele mele. Nu-i așa de greu de mers, 
până acolo, nici chiar pentru un șchiop ca mine. 
Şi poiniră la drum. Drumul nu i se păru lui Jane 
- chiar atât de lung, deoarece gâscarul tot timpul cânta 
din fluier. Cânta atât de vesel, și cu atâta foc, încât 
Jane se înveselise de-a binelea, cânta şi ea, se rotea 
în jurul lui și juca. 

Când ajunseră aproape de oraș, deodată auziră în 
urma lor zgomotul copitelor de cat și în curând li se 


46 


a 


alătură un tânăr înalt, frumos, pe un cal negru ca 


pana corbului. 

— Mergeţi la oraș? îi întrebă el. Pot să vă 
însoțesc? Împreună ne va fi mai vesel. 

— Cum de nu, desigur, sir! răspunse gâscarul. 


„Noi mergem la oraș să vedem pe oaspeţii de seamă, 


care se adună la balul regelui. Dacă doriţi, veniţi cu 


noi. 
Tânărul descălecă şi merse alături de Jane, iar 


'gâscarul cel șchiop venea în urma lor, zicând din 


fluier. 

Deodată tânărul necunoscut se opri, o privi pe 
Jane și-o întrebă: l 

— Ştii cine sunt eu? 

— Nu, răspunse Jane. Cine? 

— Sunt prințul moştenitor! Merg la balul tatălui 
meu. Nu te grăbi chiar aşa, vreau să te privesc mai 
bine. 

Într-adevăr, prinţul nu-și lua ochii de la fată, iar 
gâscarul prinse a zice un cântec nou, necunoscut, 


fermecător. E drept, Jane nu-l asculta, ea privea în 


ochii prinţului; dar şi prinţul, abia de mai auzea 
cântecul. Ochii lui o sorbeau cu nesaţ. Nu vedea nici 


‘rochia ei ruptă și nici că era desculţă, ei îi admira 


obrazul, talia mlădioasă și mersul ei uşor. 

— Cum te cheamă? o întrebă el. 
~ Jane. 


— Ascultă-mă, Jane, spuse prințul, nici o fată 


încă nu mi-a tulburat inima atât de mult ca tine! 
Astăzi, la bal, eu trebuie să-mi aleg logodnica. Fii tu 
logodnica mea și căsătorește-te cu mine! 

Jane tăcea. Îi aruncă numai o privire. În vremea 
asta, calul bătu din copite nerăbdător iar fluierul 
gâscarului amuți. ` 

— Ei, răspunde-mi, vrei să-mi devii logodnică 
şi prințesă? 

Jane zâmbi, clătinând, din cap şi spuse: 

— O, nu! Tu vrei să râzi de mine. Seamăn eu 
oare a prințesă? Mai bine încalecă repede și fugi la 
bal, şi alege-ți o logodnică dintre frumoasele pr inţese. 

— Dar eu vorbesc din sufiet, crede-mă, o rugă 
prințul. Dacă nu vrei să-mi fii logodnică, atunci 
poate că vii cu mine la bal? Să știi că te aştept, la 
miezul nopţii împreună cu prietenul tău, gâscarul, cu 
fluierul său și gâștele astea cenușii. Ai să vii? 

Jane se uită la prinț și-i răspunse: 

-— Poate că da. Sau poate că nu. Nu știu! 

Mai mult nu spuse nimic. Prinţul se aruncă pe 
calul său de culoarea corbulii și gaiopă către oraș. 

Se făcu seară. Caretele, una după alta, soseau 

mereu și se opreau la castelul unde în sala cea mare 
regele și regina primeau pe nobilii oaspeți. Veneau 
chiar din cele mai depărtate comitate și domenii, 
deoarece nimeni nu voia să scape un asemenea mare 
eveniment: prinţul moştenitor, fiul cel mare al 
regelui, trebuia în seara aceea să-și aleagă logodnica. 

Multe dintre frumoasele lady își ascundeau 
fiădejdile și dorinţele lor tainice după ușoare flecăreli 
și nepăsătoare zâmbete. | 

Balul începuse de mult, dansurile urmau unul 
după altul, dar prinţul î încă nu alesese pe nimeni. 

În sfârșit, sosi miezul nopții. La ultima bătaie a 
ceasului, în capătul sălii se făcu zarvă și murmur de 
mirare. Dansatorii se dădură în lături și în fața regelui 
și a reginei apăru un ciudat cortegiu: în frunte pășea 
o fată desculță, într-o rochie verde, zdrenţuită, după 
ea venea gâscarul cel șchiop, iar în urma lor se 
clătinau nouă gâște cenușii gâgâind. 

Erau oaspeţii, veniţi la balul regelui. 

De la început, toți curtenii amuţiră de 
nedumerire, însă îndată începură să șușotească și să 
râdă zgomotos. Dar deodată. tăcură, când văzură pe 
prinţ ieșind înainte și luând pe fata cea desculță de 
mână. O conduse către părinţii săi, care şedeau pe 
tron. 

— lată, cuvântă prinţul, asta-i Jane! Dacă ea mă 
vrea, eu o aleg de soţie. Ce ai de spus la aceasta? 

Regele o privi cu atenţie pe Jane, apoi răspunse: 

— Fiul meu, alegerea ta nu-i proastă. Dacă fata 
este tot atât de bună și cuminte, pe cât este de 
frumoasă, ea va fi o prințesă destoinică! 

— Tânăra e foarte drăguță, e adevărat, spuse 
regina, dar ce fel de rochie este asta? 

— Şi de ce nu spune nimic? întrebă regele. La ce 
se gândește ea? 

— Dacă nu aveţi nimic împotrivă, spuse încet 
Jane eu primesc cu dragă inimă să fiu soţia prinţului! 

Deodată, în plină tăcere, răsunară sunetele 
duioase de fluier ale gâscarului. Nimeni nu auzise în 
viaţa lui o asemenea muzică melodioasă și 
fermecătoare. Şi deodată rochia cea zdrenţuită a 
Janei se prefăcu, în ochii tuturor, într-o rochie 
scumpă, albă, împodobită cu briliante strălucitoare, 
iar cele nouă gâște, în mici paji, îmbrăcaţi numai în 
albastru. Ei ridicară trena fetei și astfel o urmară până 
ce prinţul o conduse pe logodnica sa, în celălalt capăt 
a] sălii, ca să înceapă dansul. lar sunetele fluierului 
se pierdură în muzica veselă care se revărsa din sala 
de bal. 

lată, aceasta este povestea Zdrenţăroasei Jane, 


„care a devenit prințesă, iar mamele, chiar și cele mai 


invidioase, fură de părere că atât prinţul cât şi Jane 
sunt o pereche minunată. 

Un singur om a rămas trist în mijlocul acestui 
entuziasm: era bătrânul lord. El nu putea să uite 
durerea lui și numai după ce a încetat zvonul 
clopotelor, el porni în galop la castelul său de pe 
țărmul mării. . 

După primul dans cu prinţul, Jane își căută pe 
credinciosul său prieten, gâscarul dar acesta 
dispăruse. Ea-și trimise atunci slujitorii să-l caute în 
toate colţurile ţării, dar nimeni nu l-a mai văzut 
nicăieri. E adevărat că locuitorii satelor povestesc că, 
atunci când ei se întorc acasă târziu de tot, aud 
câteodată, pe câmp şi în păduri, un cântec duios şi 
trist de fluier. 

Pe bătrâna ei dădacă, Jane a luat-o la sine chiar a 
doua zi după cununie. Astfel, bătrânica a trăit până la 
sfârșitul zilelor sale, în castelul regesc, iar bătrânul 
lord, care nu-și văzuse niciodată nepoata, a rămas 
veșnic nemângâiat. 


POVESTE ENGLEZĂ 


Nu-ţi pierde cumpătul! 


A FOST ODATĂ un om care avea doi fii: unul, 
zicea taică-său, era mai deștept, adică mai inimos și 
mai plin de viaţă, iar celălalt, mai bleguţ și mai 


prostănac. Se făcură mari feciorii, și tatăl lor se gândi - 


să-l păstreze pe cel mic alături de el încă vreo câţiva 
ani, iar pe cei mare, mai deștept şi mai plin de viaţă, 


să-l trimită la muncă, să aducă și el un ban în casă. 


Dar cum de lucru nu se prea găsi în satul unde trăiau 
ei, încercară în satul vecin. 

Era acolo un om înstărit, dar vestit pentru 
zgârcenia lui. Văzându-l totuși pe băiat, se-nvoi să-l 
primească la lucru, dar vorbi astfel: 

— Ascultă, băiete, condiția mea e asta: să ştii să 
nu-ți pierzi cumpătul, oricât ai fi de supărat sau 
nedumerit de ceea ce ai să vezi sau are să ţi se 
întâmple. Ai să munceşti multă vreme la mine; dar 
dacă-ţi vei pierde cumpătul, să ştii că nici simbrie nu 

vei avea și de la prima dată îţi voi tăia o ureche iar 


dacă-ți vei pierde cumpătul a doua oară, ți- o tai pe-a 
doua ureche; iar dacă și a treia oară te vei înfuria, îţi 
pierzi slujba. În schimb, dacă mă vei vedea pe mine 
vreodată că-mi voi pierde cumpătul, ceea ce nu mi 
s-a întâmplat niciodată, să știi că primeşti simbrie pe 
un an. | i 

Pe cât de ciudat i s-a părut băiatului toate cele 
pretinse de viitorul lui stăpân, neavând prea mult de 
ales, primi condiţiile. 

A doua zi se duse la câmp și când veni seara 
istovit de muncă, pe masă găsi o bucată de mămăligă 
rece. Strâmbă din nas, îi veni s-o dea de pământ, dar 
îşi aminti de cele spuse doar cu o zi în urmă. Se 
mulțumi doar cu un oftat și se trânti în paie, mort de 
oboseală. 

În seara următoare, când sė întoarse de la lucru, 
pe masă găsi de mâncare o varză fiartă şi atât; nici un 
codru de pâine măcar. Foamea și furia l-au făcut să 
uite de tot și toate şi a aruncat varza cât colo, trăgând 
și o înjurătură, Atât a așteptat stăpânul lui, care 
pândea totul într-un colț. Veni lângă el şi-i tăie o 
ureche. 

Se forfoti băiatul toată noaptea cum să facă și 


"cum să dreagă să-l mulțumească pe zgârcitul de 

stăpân fără să-și piardă cumpătul.: Dar cum să nu și-l 
piardă, dacă după o zi de trudă el îi dădea o varză 
fiartă?! 

După o noapte întreagă de frământări, în zorii 
zilei socoti el că ar fi mai înțelept să renunţe. Și plecă 
acasă la tatăl său şi la fratele său, să le istorisească 
tot. Ei îl ascultară şi fratele mai mic îi spuse: 

— Mă duc eu în locul tău și te voi răzbuna! 

_— Ia te uită! Dacă fratele tău n-a fost în stare să 
reziste, o să reziști tu, Prâsleo! îl dojeni taică-său. 

Dar atâta se rugă de ei doi, că până la urmă îi 
spuseră amândoi: 

— Ei, bine, du-te, dar dacă vei veni și tu după o 
zi sau două într-o ureche, ce-ai să faci?! 

Și fiul cel bleguţ și prostănac se duse în locul 
fratelui său. Stăpânul își freca mâinile de mulţumire 
că va avea ocazia acum să-i muncească degeaba alt 
flăcău. Și-l trimise la câmp și când se întoarse seara, 
îl aşteptă şi pe el cu un boţ rece de mămăligă, și 
flăcăul o mâncă cu poftă. Și a doua seară cu o varză 
fiartă. Și băiatul nu spuse nimic, deoarece știa de la 
fratele său ce-l aștepta. Mai nedumerit era stăpânul 
decât sluga. Și tot așa au dus-o vreo săptămână. 

Intr-o bună zi, stăpânul îi spuse: 

— Mâine te duci la târg și vinzi perechea asta de 
boi. Te întorci apoi cu banii acasă. 

Băiatul se duse cu boii la târg, îi vându pe un 
preţ bun, dar stăpânului nu-i dădu nici un sfert din 
cât luase el. i 

— Ăştia-s banii. Abia mi-a dat un om și-atât, că 
a zis că boii sunt bătrâni și nu mai fac nici două 
parale! îi zise băiatul. 

Stăpânului îi venea să-l strângă de gât, dar se 
abţinu, căci, de nu, trebuia să-i dea simbria pe un an. 
Înghiţi aşadar în sec și primi cât îi dădu băiatul. După 
mai mult timp, îi spuse: 

— Ia porumbul ăsta și du-l la moară, la măcinat, 
apoi vii cu sacii de mălai pi 

Se duse băiatul la moară cu porumbul. Îi măcină 
morarul zece saci cu mălai. Duse băiatul nouă acasă 
la el şi se întoarse la stăpânul cel rău și zgârcit cu-un 
singur sac. 

Şi de data asta stăpânul lui nu-și sită 
cumpătul. Luă sacul cu mălai și-l zvârli în magazie. 
Dar toată ziua aceea nu făcu alta decât să scrâşnească 
din dinţi. Ba scrâșni și toată noaptea în somn. 

Dar zilele au trecut una după alta și stăpânul, 
uitând de pocinoagele făcute de băiat până atunci, îi 
dădu altă treabă de făcut. 

— Mâine în zori — spuse el, te duci cu zece 
porci la târg şi te întorci imediat cu banii acasă. 


, 

Băiatul duse porcii la târg, dar vându numai 


cinci. Pe ceilalți cinci îi duse acasă la el și tot acasă 
lăsă și banii luaţi pe cei vânduți. Se întoarse apoi la 
stăpân și, cu aerul cel mai senin din lume, îi spuse: 

— Nu ştiţi ce nenorocire mi s-a întâmplat?! Ca 
să iau preţ mai bun pe porci, m-am gândit să-i duc 
mai întâi la râu, să-i spăl, ca să arate mai frumoși. 
Dar ce să vezi? S-au înecat toţi zece, unul după altul. 

Cât dori stăpânul său să-și păstreze cumpătul, nu 
mai izbuti și, izbucnind odată în toate furiile, dădu 
cu pumnul în masă, de făcu țăndări tot ce se afla pe 
ea, și tună și fulgeră: 

— M-ai distrus! M-ai ruinat! Nu ţi-o mai iert! 
Am pierdut o avere!... 

Și ar fi vrut să mai continue, dar băiatul îl scuti 
de o ureche cum fusese învoiala, adăugând: 

— Şi leafa pe un an! 

Aşadar, prostănacul familiei se întoarse acasă cu 
bani, pe lângă cele ce mai adusese el în câteva 
rânduri, răzbunându-l și pe trate-său mai mate. Și 
de-atunci încolo taică-său nu mai spuse de el că-i 
prostănac și nici bleguţ, ci rămase fala familiei, căci 
știuse să-și păstreze cumpătul! 


POVESTE ENGLEZĂ . 


Faptă şi răsplată y 


A FOST ODATĂ, demult de tot, pe când trăia 
primul om care a sădit primul pom, un tânăr chipeș, 
harnic și cu un suflet de aur. Plecând el, într-o 
dimineață, pe când soarele ardea cu mare putere, 
spre un codru verde, ca să se mai răcorească, trecu 
prin faţa.unei ape, căci acela îi era drumul, și iată că 
văzu cum trei pești aurii abia mai aveau putere să se 
zbată, pe mal: valul îi aruncase acolo de mai multă 
vreme şi soarele era gata-gata să-i pârjolească de tot 
cu razele lųi fierbinţi din dimineaţa aceea. Tânărului i 
se făcu milă, îi apucă ușurel pe rând, pe fiecare, şi-i 
vâri înapoi în apă. Se îndepărtă apoi, cu inima plină, 
fericit că făcuse o faptă bună și în ziua aceea, după 
cum îl povăţuise totdeauna tată-său, care- i spusese 
adesea: „Fă bine cui îl întâlneşti î în cale“. 

Dar, din întâmplare, cei trei pești aurii aveau 
puteri miraculoase; și de îndată ce şi-au revenit în 

răcoarea apei, au și început a chibzui cum să 
răsplătească fapta tânărului lor salvator. Şi toţi trei au 
căzut la învoială să-l ajute să-și împlinească orice 
dorinţă ar avea el. 

Între timp, tânărul ajunsese în pădure, îşi tăiase 
lemnele de foc ca să le ducă acasă, dar, când să le 
ridice, își dădu seama că era prea obosit în dimineața 
aceea de zăpușeală, ca să le poată căra în spinare. 
„Sunt atât de istovit, că mai repede aș vrea să mă 
duceţi voi pe mine acasă, decât eu pe voi!“ aruncă el 
vorbele către vreascurile acelea. Și într-o doară se 
aşeză pe ele, ca să se odihnească. Dar, în clipa 
următoare, se văzu înălțat și purtat în văzduh, spre 


casa lui. Și vreascurile nu-l mai purtară pe drumurile 


pe care venise, de-a lungul apei, ci pe partea 
cealaltă, adică prin faţa palatului unde se afla o 
prinţesă frumoasă ca Ileana Cosânzeana. Prinţesa 
privea pe fereastră tocmai când trecea el călare pe 
vreascuri. Şi de cum dădu cu ochii de ea, tânărul se 
îndrăgosti nebunește de frumuseţea aceea de fată, 
dar: „Ce păcat că această frumoasă prinţesă nu mă 
iubește și ea pe mine!“ se gândi el. 

Și ce credeţi? Chiar în ziua următoare, prințesa 
se duse drept la casa tânărului și în taină se cununară. 
Şi ca să fie cât mai departe de supărarea părinţilor 

fetei, neîmpăcaţi cu alegerea ei, plecară de acolo. Pe 
drum, el se gândi cu glas tare, împărtășindu-i și 
soţiei lui gândul: 

— Dacă am avea și o casă frumoasă, nu ne-ar 
mai păsa de nimeni și de nimic, și ara fi pe deplin 
fericiţi! 

Şi nu-și sfârşi bine vorbele, și iată în faţa lor un 
palat și mai măreț şi mai strălucitor decât al 
prinţesei, împodobit cu tot ce era mai minunat și mai 


“încântător pe lume. Și câţiva ani i-au petrecut acolo 


în palat, fără griji și fără necazuri. Prinţesa însă era 


„când şi când tristă, căci îi era dor 'de părinţii ei. Nu 


avea totuși curajul să se întoarcă acasă.. 

Într-o noapte întunecoasă, când afară ploua cu 
tunete și fulgere și se dezlănţuia o furtună ca în 
basme, cineva bătu la poartă: 

— Deschideţi, oameni buni, m-am rătăcit în 
pădure și plouă cu găleata. 

Prinţesa, auzind la ora aceea că cineva bate la 
poartă, a avut parcă o presimţire și a alergat chiar ea 
să deschidă. L-a recunoscut îndată pe tatăl ei, căruia 
i-a sărit fericită de gât. Şi nici bătrânul nu era mai 
puţin fericit, căci și el o căutase ani și ani de zile, 
căindu-se că nu-i dăduse atunci consimțământul și că 
fuseseră nevoiţi să se despartă atât de trist. 

— De azi încolo vom locui cu toții împreună, și 
toată averea mea va fi și a voastră, copiii mei! le 
vorbi bătrânul tată, fericit că-și regăsise fata. Căci de 
când ai plecat tu din casă, fata mea, nici soarele și 
nici veselia n-au mai pătruns în palatul nostru. 

— Mie mi te-a adus ploaia, tată, se grăbi să-i 
răspundă fata, iar noi îți vom aduce soarele! 

Și trăiră fericiţi, până la adânci bătrâneţi, copiii 
și părinţii împreună. 


POVESTE SUEDEZĂ 


Prinţul Hatt, din adâncul pământuiui 


A FOST ODATĂ, demult, un împărat care 
domnea peste o mare împărăție. El avea trei fiice și 
toate trei erau nespus de frumoase. Dar dintre toate 


„cea mai frumoasă era mezina. Era și bună la inimă, 


gata oricând să dea o mână de ajutor. De aceea toți o 
îndrăgiseră, iar împăratului îi era dragă ca lumina 
ochilor. 

Se hotărî odată împăratul să se ducă la un târg 
mare, împreună cu slujitorii lui. Înainte de a pleca, le 
întrebă pe fiecare din fiicele sale ce dorește să îi aducă 


-de la târg. Cea mare își dorea un pieptene de argint și 


un colier de diamante; cea mijlocie voia un inel de aur 
şi o brățară din pietre preţioase. Și cele două fete mai 
mari se porniră să înșire pe rând toate podoabele care le 
veneau în minte. Împăratul fu nevoit să repete dorinţele 
lor de mai multe ori ca să fie sigur că nu va uita nimic. 

— Da, spuse el, în cele din urmă, voi încerca să 
vă îndeplinesc toate rugăminţile. Aş vrea însă să 
cunosc și dorința fiicei mele mai mici. Tu n-ai scos 
nici un cuvânt, dar trebuie să ai și tu o dorință. 

— Nu, răspunse prinţesa, eu am tot ce îmi place. 

— Mai gândeşte-te, spuse împăratul, poate totuși 
există ceva după care tânjeşti. 

— Ei bine, ar fi ceva ce-mi doresc de mult, 
răspunse mezina, dar nu îndrăznesc să te rog. 

— Trebuie să-mi spui, insistă împăratul. Voi face 
tot posibilul să-ţi aduc ceea ce-ţi dorești. 

— Iată, răspunse prinţesa, de când am auzit odată, 
demult, vorbindu-se de cele trei frunze cântătoare, 
nu-mi mai găsesc liniștea. Când torc sau brodez, nu mă 
gândesc decât la ele. Ce mult aș dori să le aud! 

— Bine, încuviinţă împăratul, o să-ți aduc cele 
trei frunze cântătoare, de-ar fi să mă coste și o 
jumătate din împărăție! 

Acestea fiind spuse, își luă rămas bun de la 
fiicele sale, dădu pinteni calului și porni la drum 
însoțit de curtenii săi. 

La târg veniseră mulţi negustori străini, care își 
înșirau mărfurile. Nu lipseau podoabele de aur, argint 
și pietre preţioase. Împăratul cumpără tot ce îi 
ceruseră fiicele sale mai mari, precum și multe alte 

inima în dinți și întrebă: 


odoare de preţ. În schimb nu găsi nicăieri cele trei 
frunze cântătoare, oricât îi întrebase pe toți negustorii 


„de la Soare-Răsare și Soare-Apune. Nici unul nu 


auzise de ele. La lăsarea serii, împăratul se pregăti să 
se întoarcă acasă. Era însă trist și abătut, pentru că, 
deși cumpărase o mulţime de lucruri scumpe, nu 
reușise să găsească ceea ce-și dorea fiica sa mai mică. 

Pe drum, împăratul se opri la un moment dat cu 
toată suita sa, pentru că se auzeau în depărtare 
acorduri de harpe și viori, care umpleau văzduhul cu 
sunetele lor armonioase. Împăratul dădu pinteni 
calului și-se pomeni în fața unui alun, în vârful căruia 
se aflau trei frunze aurii care scoteau nişte sunete 
minunate. Împăratul se însenină la față. 

— Dar acestea sunt chiar cele trei frunze 
cântătoare, despre care mi-a vorbit fiica mea cea mică! 
exclamă el. 

Şi împăratul întinşe mâna ca să rupă creanga cu 
„cele trei frunze, dar creanga nu se rupse și'reveni la 
“loc. În momentul acela se auzi un glas puternic, care 
strigă: 

— Lasă-mi frunzele în pace și nu mi le rupe! 

Vocea părea să vină dintr-o grotă aflată sub 
pământ și împăratul rămase mut de uimire. Îşi luă însă 

— Cine ești tu? 
`- — Sunt prințul Hatt, din adâncul pământului, 
răspunse aceeași voce. 

— N-ai vrea să-mi dăruiești cele trei frunze î în 
semn de prietenie? Le vreau pentru fiica mea.cea 
mică, fiindcă asta își dorește cel mai mult. 

— Ştiu, răspunse vocea din adâncuri, dar eu nu 
pot să mă despart de o asemenea comoară. 

— Ți-aş da orice mi-ai cere în schimb, îl rugă 
împăratul. 

— Cele trei frunze nu sunt de vânzare, dar ţi le 
voi dărui, totuși, cu o singură condiţie! 

— Ce condiţie? întrebă împăratul. 

— Promite-mi, răspunse vocea, să-mi dăruiești 
prima ființă care îţi va ieși în cale când vei ajunge 
acasă. 

Împăratul rămase un moment pe gânduri. 

„Prima fiinţă pe care o voi întâlni... gândi el. Cred 
că va fi câinele meu credincios. De cum aude tropotul 


calului meu, îmi iese în întâmpinare. Îmi pare rău că 


trebuie să mă despart de el, dar mi-e mai uşor să-l 
pierd pe el decât să nu-i îndeplinesc dorinţa fiicei 
mele.“ 

Împăratul făcu un pas spre alunul cu frunzele 
cântătoare. 

— Primesc, spuse el. Prima ființă pe care o voi 
întâlni, când voi ajunge acasă, va fi a ta! 

— Atunci, frunzele sunt ale tale! răspunse vocea. 
Dar nu uita că un împărat nu-și poate călca cuvântul 
dat. Altfel ești dezonorat! 

Împăratul întinse mâna să apuce creanga cu cele 
trei frunze. De data aceasta reuși să o rupă, iar 
frunzele se legănau ușor, scoțând niște sunete 
melodioase. Împăratul nu mai putea de bucurie, până 
şi caii mergeau parcă în'pas de dans. 

Între timp, prinţesele ședeau în iatacul lor şi 
brodau. Cele două fete mari nu discutau decât de 
podoabele scumpe pe care le așteptau de la tată! lor. 
Mezina era însă mai tăcută și aștepta cu nerăbdare 
întoarcerea tatălui lor, împăratul. 

Pe înserate, prințesa cea mică le rugă pe surorile 
ei să se ducă împreună în întâmpinarea tatălui lor. 

— Eu nu am chef, răspunse cea mare, și nu 
vreau să-mi ud ciorapii de mătase mergând prin iarbă. 

—- Nici eu n-aş merge, răspunse cca mijlocie, 
pentru că mă strâng pantofii cei noi de mătase. 

Atunci mezina se duse singură în întâmpinarea 
împăratului. După ce merse o bucată de drum auzi 
tropotul cailor și zăngănit de arme; și în ciuda acestor 
zgomote reuși să distingă nişte sunete nespus de 

_ melodioase, cum nu mai auzise niciodată, nici măcar 
în vis. Prinţesa era din cale-afară de fericită pentru că 
se apropia împăratul cu suita sa, iar sunetele 
minunate nu puteau fi decât ale celor trei frunze” 
cântătoare. Alergă în întâmpinarea tatălui ei, sări în 
sus de bucurie și îl îmbrăţişă cu drag, zicându-i: 

— Bun venit, tată dragă! 

Împăratul însă păli: prima fiinţă care venise în 
întâmpinarea lui nu era câinele său credincios, ci fiica 
lui cea mai dragă. Pe ea o promisese el acelei voci din 
adâncuri, în schimbul frunzelor cântătoare. 

Prințesa nu-și dădea seama de ce se întristase 
împăratul și îl rugă să-i spună ce are pe suflet. La 
rugăminţile fetei trebui să-i povestească totul de-a fir- 
a-păr, cum reuşise să capete cele trei frunze 
cântătoare şi care fusese preţul dobândirii lor. 

— Dar nici nu mă gândesc să te dau, fiica mea 
cea mai iubită, pe mâinile unui străin, spuse el. Mai 
bine să spună prinţul Hatt că sunt un om fără cuvânt și 
să facă ce o crede de cuviință! 

— Nu, spuse prinţesa cu hotărâre, un împărat nu 
poate să-și încalce cuvântul dat. Mai bine să mergem 
chiar acum la prinţul Hatt. Și de fapt totul s-a 
întâmplat numai din vina mea! Ce-mi trebuiau mie 
cele trei frunze cântătoare? N-aș fi crezut că va trebui 


66 


să mă despart de tine atât de curând. Dar nu am 
încotro și îmi voi urma soarta. 

Impăratul o ridică în șa și fără o vorbă se întoarse 
la pajiștea unde se înălța alunul. Prinţesa îşi îmbrățișă 
îndelung tatăl, apoi sări din şa, iar împăratul plecă 
spre casă, nefericit că îşi vânduse propria fiică şi nici 
măcar nu știa cui. Í 

Prințesa se așeză pe iarbă și începu să plângă. În 
jurul ei domnea o liniște deplină. 

Deodată se căscă pământul sub picioarele 
prințesei și ea fu coborâtă încet în adâncul 
pământului. Se pomeni apoi într-o sală uriașă, care nu 
semăna câtuși de puţin cu sălile pe care le văzuse 
până atunci. Era mai mare și mai frumoasă, bogat 
împodobită cu aur și mătase. Lumânările înalte ardeau 
în sfeșnice măiestrit lucrate. Focul ardșa în şemineu. 
Dar nu se vedea picior de om. 

Prinţesa se uită pe rând la toate aceste minunăţii 
și uită de supărare. La un moment dat se stinseră 
lumânările din sfeșnice și focul din cămin. În același 
timp se deschise o ușă și se auzi un zgomot de pași. 
Simţi cum cineva o ia de mână Şi i-o strânge în semn 
de salut. l 

Kos Bună seara, prințesă, rosti un glas puternic Și 
prietenos. Nu-ţi fie teamă, eu sunt prinţul Hatt, din 
adâncul pământului și nu-ţi vreau decât binele. 

Prinţesa ascultă vocea aceea prietenoasă și i se 
risipi orice urmă de teamă. l 

— Ia loc, o invită prințul Hatt, și îți voi povesti 
viața mea. Eu domnesc peste o împărăție mare și 
puternică și am trei surori. Toate trei sunt împărătese 
și au palate bogate şi frumoase. Dar o vrăjitoare rea 
și-a pus în gând să mă ia de bărbat și de aceea m-a 
vrăjit. Fiind sub puterea vrăjii, nu mă pot arăta în faţa 
nimănui. Un singur lucru m-ar putea scăpa de vrajă. 
Dacă vrei să devii soția mea și îmi vei fi credincioasă, 
fără să vezi cum arăt, voi reuși să mă eliberez de sub 
puterea farmecelor ei. Dar dacă refuzi sau dacă îţi 
calci cuvântul, atunci voi rămâne subjugat vrăjitoarei 
pentru totdeauna. Nu vreau să te oblig în nici un fel. 
Dacă nu vrei să fii soția mea, te poți întoarce oricând 
la pâlatul tatălui tău. 

În timp ce prințul vorbea, prinţesa se îndrăgosti 
de vocea lui, încât nu-și mai dorea altceva decât să-l 
poată elibera de sub vraja cea rea. 

— Primesc cu dragă inimă să rămân aici, 
răspunse ea. Vreau să fiu a ta şi îți voi rămâne 
„credincioasă. După glas îmi dau seama cât ești de 
bun. Nu ţin să știu cum arăţi — totul este să ţinem 
unul la celălalt, cu adevărat. 

Astfel prințesa rămase să trăiască alături de 
prințul Hatt. Și erau amândoi fericiţi și mulţumiţi în 
căminul lor din adâncul pământului. Prinţul dispărea 
în zori, înainte să se stingă lumânările din sfeșnice. 
Prinţesa rămânea singură toată ziua, până seara când 
se întorcea prinţul. Atunci era întuneric beznă. In 
schimb prinţesa avea tot ce își dorea. lar dacă 
vreodată se simţea singură și obosită, nu avea decât 
să asculte melodia celor trei frunze cântătoare, care o 
înveseleau pe dată. 

Atât prinţesa cât și prinţul au fost neînchipuit de 
fericiţi când li s-a născut un băieţel. Prinţesa îl 
mângâia tot timpul și se juca cu el, în așteptarea 
iubitului ei soţ. 

Într-o seară, prințul Hatt se întoarse mai târziu ca 
de obicei. Când prinţesa îl întrebă unde întârziase atât 
de mult, prinţul îi răspunse: 4 

— Astăzi am fost la palatul tatălui tău și îţi aduc 
vești bune. Tatăl tău, împăratul, urmează să se 
căsătorească și nunta are loc mâine. Dacă vrei să te 
duci la petrecere, poți să-l iei și pe fiul nostru cu tine. 
Dar promite-mi că nu mă părăsești și că te vei 
întoarce acasă. 

— Eşti tare bun la suflet, dar nu ai pic de minte, 
îi răspunse prinţesa. Cum o să-mi părăsesc eu căminul 
şi bărbatul? 

Prinţul se bucură auzind acestea. A doua zi, după 
ce prinţul plecă la treburile lui, prinţesa se îmbrăcă cu 
rochia cea mai frumoasă pe care o avea și își puse 
podoabele cele mai de preţ. lar pe băiat îl îmbrăcă 
într-un costum țesut din fir de argint. 

i Când erau amândoi gata de plecare, se căsčă 
pământul şi fură amândoi ridicați la suprafață, pe pa- 
jiştea înverzită, în dreptul alunului. În fața lor apăru o 
caleașcă de aur trasă de şase cai. Prințesa se urcă în 
caleașcă și îl luă pe băiețel în braţe. Străbătură astfel 
munți și văi, dar nici n-apucară să numere până la 
zece că se și aflau în faţa palatului tatălui ei, îm- 
„păratul. După ce coborâră, caleașca se făcu nevăzută. 

Intrară apoi în palat, unde oaspeţii erau deja 
adunaţi în sala de ospeţe. Împăratul se bucură peste 
măsură când o zări şi coborî de pe tron ca să o 
îmbrăţișeze, iar pe nepoţel îl luă în braţe. 

| Soţia sa, noua împărăteasă, se arătă la fel de 
prietenoasă ca și cele două surori. De la.bun început 
împărăteasa — mama vitregă — a căutat să o 
iscodească pe prinţesă. Aceasta îi răspunse că o duce 
foarte bine în noul ei cămin și că nu-și mai dorește 
nimic altceva. Dar împărăteasa nu se mulțumi numai 
cu atât, ea voia să știe mai multe despre prinţul Hatt. 

i RE Cum arată? întrebă ea. Cât de mare e 
împărăţia lui? 

Prinţesa răspunse cât mai scurt cu putință și ocolca 
cele mai multe întrebări. Împărăteasa era cu atât mai 
curioasă cu cât prinţesa îi spunea tot mai puţine lucruri. 
Pierzându-și răbdarea, împăratul o luă deoparte: 

— Draga mea, asta nu € treaba noastră. Tot ce 
vreau e ca fiica mea să fie fericită. > 

Atunci împărăteasa tăcu, deși curiozitatea ei nu 
fusese împăcată. Dar nici nu apucă bine împăratul să 
se întoarcă spre ceilalţi meseni, că noua împărăteasă 
porni din nou să o sâcâie cu întrebările pe prințesă. 

La capătul celor trei zile cât dură nunta, prinţesei 
i se făcu dor de casă. Dar nici nu-și isprăvi gândul că 
în faţa palatului se și afla caleașca de aur cu șase cai. 
Prinţesa își luă rămas bun de la tatăl ei și de la mama 
ei vitregă, precum și de la ceilalți oaspeţi. După aceea 
se urcă în caleașcă și-și luă băiatul în braţe. 

Străbătură munţi și văi şi cât ai zice pește se şi 
aflau în dreptul alunului. Prinţesa cobori, iar caleașca 
dispăru. Din nou se căscă pământul sub picioarele ei 
și în clipa următoare se pomeni acasă, împreună cu 
băiatul ei. Lumânările ardeau în sfeșnice, focul 

dogorea în cămin și cele trei frunze cântătoare se 
auzeau mai melodios ea oricând. 

Prinţesa se simţea mai bine aici, în adâncul 


| pământului, decât la curtea împărătească. Acum 

aștepta cu nerăbdare și bucurie căderea serii. Atunci 
sosi prinţul Hatt, urându-i bun venit. 

— M-am gândit la tine zi și noapte, îi mărturisi el. 

Mai trecu un an, iar prinţul Hatt şi prinţesa lui 
trăiau fericiţi în casa icr din adâncul pământului. Dacă 
prinţesa avea vreo dorinţă, era destul să se gândească la 
ea că se și îndeplinea imediat. lar dacă era vreodată abă- 
tută, sau i se făcea urât singură, nu avea decât să asculte 
melodia fermecătoare a celor trei frunze, că îi revenea 
pe dată buna dispoziţie. Altă dată îi era de ajuns să-l 
privească pe băieţelul ei şi se înveselea pe loc. 

Și mai fericiţi au fost prinţul și prinţesa când li s-a 
născut al doilea fiu. Prinţesa nu se mai sătura 
răsfățându-i pe amândoi. Cât era ziua de mare, se 
juca cu ei și îi mângâia drăgăstos, în așteptarea 
iubitului ei soţ. 

Într-o seară se întâmplă ca a doua oară prinţul 
Hatt să vină mai târziu ca de obicei. Când prinţesa îi 
auzi vocea, în cele din urmă, îl întrebă neliniștită 
unde întârziase atâta. 

— Astăzi am fost din nou la curtea împărătească 
şi îţi aduc vești importante. Sora ta cea mai mare se 
căsătoreşte cu un fiu de împărat și nunta lor are loc 
mâine. Dacă te duci și tu, poţi să iei și copiii cu tine. 

Dar să-mi promiţi că nu mă părăsești și că te vei 
întoarce acasă. 

— Eşti tare bun la suflet, răspunse prinţesa, dar 
nu ai minte deloc. Cum aș putea oare să-mi părăsesc 
bărbatul și căminul? 

Prinţul se bucură nespus auzind acestea, iar a 


doua zi dimineaţă, după ce prinţul Hatt plecă la 


treburile lui, prinţesa se pregăti de plecare. Se 
îmbrăcă cu rochia cea mai frumoasă și își puse 
bijuteriile cele mai de preţ, iar pe cei doi fii ai ei îi 
îmbrăcă în costume cusute cu fir de aur. 

Când erau gata, se căscă din nou pământul și fură 
toţi trei ridicaţi la suprafaţă, pe pajiştea înverzită, în 
dreptul aceluiași alun. Apăru de îndată o caleașcă de 
aur, trasă de şase cai. Prinţesa se urcă în caleașcă și îi 
așeză pe cei doi fii pe genunchi. Străbătură munţi și 
văi, dar nici nu apucară să numere până la zece că se 
şi aflau în faţa palatului împărătesc. Prinţesa cobori cu 
cei doi fii ai ei și caleașca se făcu nevăzută. 

* Intrară în palat, unde oaspeţii erau deja ădunaţi în 
sala de ospeţe. Împăratul nu mai putea de bucurie 
că-și vedea din nou fata. Îi luă pe rând în braţe pe cei 
doi nepoțţei. Mama vitregă, împărăteasa, se arătă la 
fel de prietenoasă cu prinţesa, ca și cele două surori 
mai mari, precum și mirele surorii mari. 

Împărăteasa se apropie de prințesă şi începu să o 
descoasă iar în legătură cu prinţul Hatt. Prinţesa 
răspunse cât mai puţin cu putință. Dar împărăteasa nu 
mai contenea cu întrebările. Nemaiputând răbda, 
interveni împăratul: 

— Draga mea, îi spuse el, asta nu este treaba 
noastră. Principalul e că fiica noastră e fericită și asta 
se citește pe faţa ei. 

Atunci împărăteasa se văzu silită să tacă. Dar 
cum se îndepărtă împăratul ca să se întreţină cu 
ceilalți oaspeţi, continuă să o iscodească pe prinţesă 
cu alte și alte întrebări. 

După trei zile, cât dură nunta, prinţesei începu să 
i se facă dor de casă. Dar nici nu apucă să-și termine 
bine gândul, că și apăru caleașca de aur cu cei şase cai 
la porţile palatului. Prinţesa își luă rămas bun de la toţi 
și se urcă în caleașcă împreună cu cei doi fii ai săi. 

Străbătură apoi munți și văi, dar cât ai zice pește 
ajunseră în dreptul alunului. De îndată ce cobori 
prințesa, caleașca se făcu nevăzută. Se căscă din nou 
pământul în faţa ei și în clipa următoare se pomeni, 
împreună cu cei doi fii ai ei, în casa ei din adâncul 
pământului. Lumânările ardeau în sfeşnice, focul 
dogorea în cămin și întreaga încăpere răsuna de 
trilurile celor trei frunze cântătoare. 

Prinţesa se simţea mult mai bine aici, în casa ei 
din adâncul pământului, decât la curtea 
împărătească. Pe înserate sosi și prințul Hatt, 
încântat că o găsea iar acasă. 

— M-am gândit la tine zi și noapte, îi mărturisi el. 

Mai trecu un an, iar prințul Hatt şi prinţesa lui 
trăiau fericiţi în căminul subpământean și orice 
dorință ar fi avut prinţesa, i se îndeplinea pe loc. 
Când se simțea istovită, sau îi era urât singură, 
asculta trilurile fermecate ale celor trei frunze 
cântătoare, sau îi privea pe cei doi fii ai săi care se 
jucau împreună, și atunci se înveselea imediat. 

Atât prinţul cât și prinţesa au fost și mai fericiţi în 
ziua când li s-a născut o fetiţă. Prinţesa nu se mai 


sătura dezmierdând-o, şi îi urmărea bucuroasă pe 


copii jucându-se împreună. 

Într-o seară se întâmplă pentru a treia oară ca 
prințul Hatt să se întoarcă acasă mai târziu ca de 
obicei. Când prinţesa îl auzi, în sfârşit, venind, îl 
întrebă neliniștită ce se întâmplase. 

—- Astăzi am fost din nou la curtea împărătească 
și îți aduc vești bune. Sora ta mijlocie urmează să se 
mărite cu fiul unui prinţ din altă împărăţie-și nunta 
are loc mâine. Dacă vrei să te duci și tu, poţi să-i iei și 
pe copiii noștri cu tine. Dar să-mi mai promiţi o dată 
că nu mă părăsești! 

— Eşti tare bun la suflet, răspunse prinţesa, dar 
nu ai minte deloc. Cum aș putea să-mi părăsesc 
căminul și pe iubitul meu soţ? 

A doua zi dimineaţă, după ce prințul Hatt plecase 
ca de obicei la treburile sale, prințesa se pregăti de ple- 
care. Își puse rochia cea mai frumoasă și podoabele 
cele mai de preţ. Pe cei doi băieţi îi îmbrăcă în costume 
cusute cu fir de argint și brodate cu fir de aur, iar pe 
fetiță o îmbrăcă numai în-mătăsuri şi dantele. 

Când erau gata, se căscă “pământul şi fură cu toții 
urcați la suprafaţă, până ajunseră lângă alun. Apăru 
ca din senin o caleașcă de aur trasă de șase cai. 
Prinţesa se urcă luând-o în braţe pe fetiţă, iar băieții 
se așezară în dreapta și în stânga ei. Străbătură munți 
şi văi, şi nici nu apucară să numere până la zece că se 
și aflau în faţa palatului împărătesc. Prinţesa și copiii 
coborâră, iar caleașca se făcu nevăzută. 

Când apăru în sala de ospeţe, prinţesa fu 
întâmpinată cu bucurie de toți nuntaşii. Împăratul se 
ridică de pe tron și se duse să-și îmbrățișeze fiica mult 
iubită. Apoi îi luă pe rând în braţe pe cei trei copii, iar 
în cele din urmă declară că fetița este cea mai drăguță 
dintre toţi trei. 

La fel de prietenoasă se arătară și împărăteasa — 
mama vitregă — precum şi cele două surori și 
soţii lor. 

Ca de obicei, împărăteasa începu să o descoasă 
pe prinţesă, interesându-se mai ales de prințul. Hatt. 
Prinţesa răspundea cât mai puţin cu putinţă şi se 
vedea că întrebările o sâcâiau și supărau. Dar cu cât 
ocolea prinţesa întrebările, cu atât devenea împă- 
răteasa mai curioasă și nu mai contenea cu întrebările. 
In cele din urmă, împăratul își ieși din răbdări: 

— Draga mea, îi spuse el împărătesei, asta nu este 
treaba noastră. Principalul e că fiica mea este fericită și 
asta se citește pe faţa ei. Fii bună și las-o în pace! 

Împărăteasa tăcu pe loc. Dar cum se îndepărtă 
împăratul, începu din nou să o iscodească pe prinţesă. 
Cu toate acestea, împărăteasa își dădea seama că în 
felul acesta nu va reuși să afle niciodată nimic. De 
aceea recurse la un șiretlic. Se apucă să-i admire și 
să-i laude pe copiii prinţesei. 

— Eşti fericită că ai asemenea copii frumoși, îi 
spuse ea. 

Prinţesa se însenină la faţă. Îi făcea plăcere să 


„discute despre copii, și fără să se lase rugată începu să: 


povestească despre poznele şi năzdrăvăniile lor. 
Mama vitregă părea interesată și o asculta cu atenție, 
ca și cum nu ar fi preocupat-o nimic altceva. 

— Da, ai dreptate, dădu ea aprobator din cap. 
Dar un lucru mi se pare ciudat. Copiii tăi au toți ochi 

căprui, deși tu ai ochii albaştri. Asta înseamnă că ei 
seamănă cu tatăl lor, nu-i așa? - 
_ — Da, așa cred şi eu, răspunse prințesa. 

— Crezi? repetă împărăteasa, făcând ochii mari. 
Păi tu nu ştii ce culoare au ochii soțului tău? 

Abia acum își dădea seama prinţesa în ce încur- 
cătură se afla. Roși toată și apoi se făcu albă ca varul. 

— Draga mea copilă, îi şopti împărăteasa plină 
de prefăcută înţelegere şi compătimire, e oare cu 
putință să nu ştii cum arată soțul tău? l 

Prințesa nu știa ce să răspundă. 

— Biata de tine! exclamă mama vitregă. M-am 
lămurit, în sfârșit. Să nu sufli un cuvânt față de 
ceilalți! Vino mai bine cu mine să stăm de vorbă 
liniștite. 

O conduse pe prinţesă în iatacul său. O luă în 
braţe și îi vorbi de parcă prinţesa ar fi fost fiinţa cea 
mai nefericită din lume: 

— Cât de greu trebuie să-ți fi fost, o mângâie ea. 
E posibil ca soţul tău să nu aibă atâta încredere în tine 
ca să se arate în fața ta? Cum l-o fi lăsat inima să se 
poaite astfel? Iar pe tine nu te înțeleg. Cum ai putut 
răbda să trăieşti alături de un om pe care nu l-ai văzut 
niciodată la faţă? Nici nu știi dacă este om sau 
monstru! Nici o altă femeie nu s-ar fi împăcat cu o 

asemenea situație. Pesemne că nu-l mai iubești pe 
soțul tău! 

“Prinţesa izbucni în plâns, văzând cât este de 
nefericită. 

— Cum să nu ţin la soţul meu? spuse ea. Și eu aș 
fi vrut să știu cum arată, dar asta nu se poate. 

— Eşti o naivă şi o neștiutoare, îi spuse îm- 
părăteasa. Lucrurile se pot aranja fără ca soțul tău să 
prindă de veste. O să găsesc eu o cale. 

După cele trei zile de praznic, prinţesei i se făcu 
din nou dor de casă. Şi nici nu își sfârși bine gândul, 
că și apăru caleașca de aur trasă de şase cai. Prinţesa 
îşi luă rămas bun de la toată lumea și dădu să urce în 
caleașcă. Atunci mama vitregă o luă de mână și o 
conduse către iatacul ei. Închise ușa cu grijă și îi 
spuse prinţesei: 

— Draga mea copilă, mi-e așa de milă de tine, 
încât m-am tot gândit cum să te ajut și până la urmă 
am găsit eu o cale. Iată, îţi dau trei lucruri: un inel, o 
cremene și o lumânare. Iar tu să faci întocmai cum te 
povăţuiesc eu. Diseară, după ce va adormi soţul tău, 
să freci cremenea de o bucată de oţel până va scăpăra, 
astfel ca scânteia să treacă prin inel şi să aprindă 
lumânarea. Dar fii atentă să nu-l trezești. 

Prinţesa îl mulțumi din inimă, luă cremenea, 


inelul și lumânarea și le băgă în buzunar. Se grăbi apoi 


să se urce în caleașcă împreună cu cei trei copii ai săi. 

__ Străbătură iar munți și văi și cât ai bate din palme 
se pomeniră în dreptul alunului cunoscut. -Prințesa 
coborî, iar caii și caleașca dispărură ca prin farmec. 
Se căscă din nou pământul și prințesa împreună cu 
copiii fură coborâţi în locuinţa lor din adâncul 
pământului. Lumânările ardeau în sfeșnice, focul 
dogorea în cămin și toată casa răsuna de trilurile celor 
trei frunze cântătoare. Copiii începură să se 
zbenguiască. Însă prințesa nu-și mai găsea liniștea și 
se tot gândea la ce îi spusese mama vitregă. 

Spre seară, prințul Hatt sosi acasă ca de obicei. 
Se bucură nespus că o vede pe prinţesă din nou acasă. 

-— M-am gândit la tine zi și noapte, îi mărturisi el. 

Seara târziu, după ce prinţul adormise de mult, 
prinţesa coborî din pat și aduse inelul, cremenea și 
lumânarea. Luă cremenea și o scăpără de o bucată de 
oțel. Ținu bucata de oțel în așa fel, încât scânteia să 
treacă prin inel și să aprindă lumânarea. | 

Prinţesa acoperi lumânarea cu mâna pentru ca să 
nu se stingă flacăra. Apoi se apropie de pat, dar șovăi 
un moment. 

— Ce-ar fi să descopăr acum că prințul este de 
fapt o lighioană? se întrebă ea. Nu voi mai avea nici o 
clipă de fericire alături de el. Dar trebuie să aflu totuși 
adevărul. 

Se apropie de el și flacăra lumânării lumină faţa 
prinţului. Era un tânăr chipeș cu plete castanii căzute 
pe frunte. Prinţesa rămase pironită locului, 
neputându-și lua ochii de la gl. Și cu cât îl privea mai 
mult, cu atât simţea că-l îndrăgește mai tare, că uită 
de toate, de tată și de copii, de cer și pământ. 

Dar în timp ce ea stătea aplecată asupra prinţului 
care dormea, o scânteie sări și căzu pe mâna prin- 
țului. Atunci prinţesa se sperie și încercă să stingă 
lumânarea. Dar era prea tâziu. Prinţul se trezise deja 
și-și deschisese ochii săi mari, căprui. În clipa aceea 
el înțelese ce făcuse prinţesa. În același timp încetară 
trilurile celor trei frunze cântătoare, iar casa lor din 
adâncul pământului se prefăcu într-o grotă ascunsă în 
inima munţilor, unde mișunau șerpi și broaște 
țestoase. Prințul și prinţesa se pomeniră singuri în 
miez de noapte, alături de cei trei copii ai lor. 

— Mai rămăseseră doar trei luni până la 
împlinirea sorocului, când puteam să fiu desfăcut de 
vrajă, spuse prinţul. Aș fi fost liber după aceea. Dar 
acum sunt orb și nu te voi mai putea vedea niciodată. 
Uite cum s-a isprăvit fericirea noastră... 

Prinţesa izbucni în plâns și îl rugă pe prinţul Hatt 
să o ierte. 


— Sigur că te iert, îi răspunse prinţul. Încercarea 


a fost prea grea pentru tine, Însă nimic nu va mai fi ca 
înainte. Trebuie să mergem fiecare pe drumul lui. Eu 
sunt silit să-mi îndur soarta amară, iar tu va trebui să 
te întorci la tatăl tău cu copiii. Îți mulțumesc din suflet 
pentru clipele fericite pe care le-am trăit împreună! 

Auzind aceste cuvinte, prinţesa începu să plângă 
şi mai amarnic. | 

— Nu mă cunoști, dacă îți închipui că aș putea 

„să te părăsesc vreodată! E adevărat că am greșit, dar 
eu sunt a ta și voi rămâne a ta până la sfârșitul zilelor 
mele! l 

Și plecară împreună. 

După ce străbătură o câmpie înverzită, ajunseră 
într-o pădure deasă și sălbatică. Era atât de întinsă, că 
nu i se vedea capătul. De la marginea pădurii pornea o 
potecă, aşa că prinţul și prințesa înaintară pe acea pote- 
că. Şi după ce merseră ei o vreme, întrebă prințul Hatt: 

— Draga mea soție, nu vezi nimic în depărtare? 


— Nu, răspunse prinţesa, nu văd decât pădure şi: 


copaci. 
Mai merseră ei ce mai merseră și prințul Hatt 
întrebă din nou: 

— lubita mea soție, nu se vede nimic în 
depărtare? i 

— Nu, răspunse prințesa, nu văd nimic altceva 
decât pădurea înverzită. 

Și mai merseră ei cale lungă. 

— Draga mea soţie, o întrebă prinţul pentru a 
treia oară. Chiar nu se zăreşte nimic nici acum? 

— Ba da, îi răspunse prinţesa. Se vede o casă 
mare în depărtare, iar acoperișul bate în roșu de parcă 
ar fi de aramă. 

— În sfârșit, exclamă prinţul. Am ajuns la 
palatul surorii mele celei mai mari. Te rog să te duci 
tu la ea și să-i transmiţi toate urările de bine din partea 
mea. Să o rogi apoi să aibă grijă de fiul nostru cel'mai 
mare până te vei întoarce tu să-l iei înapoi. Eu nu am 
voie să te însoțesc și nici ea nu trebuie să vină la 
mine, oricât de mult ar dori. Pentru că, dacă vine să 
mă vadă, noi doi va trebui să ne despărțim pentru 
totdeauna. 

Prinţesa promise să facă întocmai. ÎI luă de mână 
pe băiatul cel mare și se duse la palatul cu acoperișul 
de aramă. Acolo o întâlni pe cumnata sa, căreia îi 
povesti tot ce se întâmplase. 

Împărăteasa o îmbrăţișă și îi promise că va fi ca o 
mamă pentru fiul lor. Prinţesa își sărută băiatul la 

plecare și se pregăti să se întoarcă la soţul ei. 
Impărăteasa se oferi să o însoțească, pen ca să-şi 
vadă fratele. 

— Draga mea cumnată, să nu faci una ca asta, o 
rugă prinţesa. Dacă dai ochii cu prințul, va trebui să 
mă despart de el pentru totdeauna. 

Împărăteasa înţelese. Îşi luă rămas bun de la 
prinţesă şi le ură la amândoi mult noroc. 

După ce prinţesa se întoarse la soţul ei, își 
continuară amândoi drumul. ÎI ajuta pe soțul ei orb cu 
o mână, iar cu cealaltă îl ținea pe fiul ei. Prinţul'o 
ducea în braţe pe fetiță. Ajunseră curând într-o pădure 
întinsă și sălbatică. Era atât de întinsă, că nu i se 
vedea capătul. Doar o potecă părea să ducă la capătul 
celălalt al pădurii. Porniră deci pe poteca aceea. 

Merseră ei o bucată de vreme și la un moment dat 
întrebă prinţul: 

— Draga mea soţie, 
depărtare? 

— Nu, răspunse prințesa. Nu văd decât pădurea 
şi copacii. 

Mai merseră ei ce merseră și la un moment dat 
întrebă prinţul: 

— lubita mea soție, tot nu se vede nimic? 

— Nu, răspunse prințesa, nu văd nimic altceva 
decât pădurea înverzită. 

nu se vede nimic în 


Şi iar merseră ei cale lungă şi bătută. . 

— Draga mea soţie, o întrebă prinţul pentru a 
treia oară. Nu se zărește chiar nimic nici acum? 

— Ba da, răspunse prinţesa. Se întrezăreşte o 
casă mare în depărtare. lar acoperișul ei bate în alb, 
de parcă ar fi de argint. 

— În sfârșit, rosti prințul. Am ajuns la palatul 
surorii mele mijlocii. Du-te și dă-i bineţe din partea 
mea. Apoi să o rogi să aibă grijă de băiatul nostru mai 
mic, până te vei întoarce tu să-l iei înapoi. Eu nu 
trebuie să intru în palat și nici sora mea nu trebuie să 
vină la mine să mă vadă, oricât de mult ar dori. 
Pentru că dacă vine aici, noi doi va trebui să ne 
despărţim pentru totdeauna. 

Prinţesa îi promise să facă întocmai. Îşi luă 
băiatul de mână și se duse la palatul cu acoperișul de 
argint. Acolo o întâlni pe cumnata ei și îi povesti totul 
de-a fir-a-păr. 

Împărăteasa o îmbrăţișă şi îi promise că va fi ca o 
mamă pentru fiul ei. Prinţesa își sărută băiatul la 
despărșire și se pregăti să plece. Dar împărăteasa 
dorea să o însoțească pentru a-l vedea pe fratele ei. 

— Draga mea cumnată, o imploră prinţesa, să nu 
faci asta. Dacă te duci la el și îl vezi la faţă, eu și 
prinţul va trebui să ne despărțim pentru totdeauna. 

Împărăteasa nu voia să le pricinuiască nici o 


amărăciune în plus. De aceea, își luă rămas bun de la 


prinţesă, urându-le mult noroc la amândoi. 

După ce prinţesa se întoarse la soțul ei în pădure, 
porniră din nou la drum. ÎI ajuta pe soţul ei orb cu o 
mână, iar cu cealaltă o ţinea pe fetiţă de mână. 
Ajunseră pentru a treia oară la o pădure deasă, 
sălbatică. Era atât de întinsă, că nu i se vedea capătul. 
Dar descoperi o potecă ce ducea prin pădure. 

Merseră înainte pe potecă, pătrunzând tot mai 
adânc în pădure. 

După ce mai merseră ei o bucată de vreme, 
„întrebă prinţul Hatt: 

— Draga mea soţie, nu se vede nimic în 
depărtare? i 

— Nu, răspunse prințesa. Nu văd decât onin 
și copacii verzi. 

Mai merseră ei ce mai merseră și la un moment 
dat, întrebă prinţul: 

— Iubita mea soţie, tot nu se zărește nimic în 
“depărtare? 

— Nu, răspunse prinţesa, nu se vede nimic 
altceva decât pădurea înveizită. 

Și iar merseră, ei cale lungă și bătută. 

— Draga mea soție, o întrebă prinţul pentru a 
treia oară. Chiar nu se vede nimic nici acum? 

— Ba da, îi răspunse prinţesa. Zăresc în 
depărtare o casă mare. lar acoperișul bate în auriu, de 
parcă ar fi de aur. 

= În sfârşit, rosti prinţul. Am ajuns la palatul 
surorii mele mai mici. Du-te să o saluţi din partea 
mea. Apoi să o rogi să aibă grijă de fetiţa noastră până 
te vei întoarce tu să o iei înapoi. Eu nu trebuie să intru 
în palat și nici ea nu trebuie să vină aici la mine să mă 
vadă, oricât de mult ar dori ea. Pentru că dacă face 
una ca asta, noi doi va trebui să ne despărțim pentru 
totdeauna. 

Prinţesa promise să facă întocmai cum o sfătuise 
el. Își luă fetiţa în braţe și se duse la palatul cu 
acoperiş de aur. Acolo o întâlni pe cumnata ei și îi 
povesti tot ce se întâmplase. 

Împărăteasa o îmbrăţişă și îi promise prinţesei că 
va fi ca o mamă pentru fetița ei. Prinţesa își sărută 
fetiţa la plecare. Acum, când se despărțea și de 
ultimul copil, simţea că i se frânge inima de durere. 
leşi din palat și se îndreptă spre pădure, unde o 
aștepta prinţul Hatt. Era atât de tulburată și muncită 
de gânduri, încât nu mai vedea nimic în jurul ei. 
Cumnata ei, împărăteasa, a luat-o pe urmele ei fără 

ca prinţesa să bage de seamă. Ea era atât de 
nefericită, încât nu mai contenea cu plânsul. 
lar când ajunse la locul unde aștepta prinţul cel 


orb, sora lui îi sări de gât și plânse cu lacrimi de » 


bucurie. Când înţelese cine era, prinţul păli. 

— Soţia mea dragă, începu el, puteai să 
împiedici această faptă nesăbuită. De acum înainte 
noi doi nu ne vom mai vedea niciodată. 


Prinţesa se făcu albă ca varul și căzu în genunchi 


în faţa lui. Dar chiar în momentul acela un nor uriaș îl 
învălui pe prinţ, ridicându-l în văzduh şi dispăru fără 
urmă. l 

Prințesa și cumnata ei erau în culmea disperării. 

— Cel mai bine ar fi să vii cu mine la palat, o 
sfătui cumnata. Acum, că ţi-ai pierdut soțul şi 
căminul pentru totdeauna, rămâi la mine! 

Dar prinţesa nici ņu vroia să audă de așa ceva. 

— Tu nu ştii că dragostea adevărată învinge toate 
greutăţile? De două ori am greșit până acum, dar nu 
mi-am pierdut pentru totdeauna bărbatul. O să-l găsesc 
eu până la urmă, de-ar fi să-l caut prin toată lumea. 

— Atunci îţi dau un sfat. Urcă în vârful muntelui 
pe care îl vezi în faţă. Acolo locuiește o cotoroanță 

bătrână, care se numește Berta. Este foarte pricepută 
și cunoaște o sumedenie de lucruri. Poate știe ea unde 
se află fratele meu. 

Prinţesa îi mulțumi pentru sfat. După ce își luă 
rămas bun, porni la drum. Cutreieră munţi și văi până 
ajunse la poalele muntelui cu pricina. A 

Merse ea ce merse, și pe înserate, când se 
întunecă de-a binelea, prințesa se opri. Era atât de 
istovită că nu mai putea să facă nici un pas. Dar 
tocmai atunci privi în sus și văzu o lumină licărind ca 
o stea roşie în vârful muntelui. 

Dintr-o dată căpătă curaj și uită de oboseală. 
Începu din nou să urce. Drumul era abrupt și stâncos. 
Dar prinţesa nu se dădu bătută. În cele din urmă 
descoperi că lumina roșie venea dintr-o grotă din 
inima muntelui. 

Poarta de la intrarea în grotă era deschisă și 


prinţesa putu să vadă ce se petrecea înăuntru. În 


mijloc ardea un foc puternic, iar în jurul focului 
mișunau o mulțime de spiriduși cu cozi lungi. 
Drept în faţă şedea bătrâna cotoroanţă, la a cărei 


vedere te cutremurai: era mică de statură și gârbovită, 


cu pielea pământie și faţa plină de zbârcituri. Avea 
un nas lung, iar capul îi tremura tot timpul. 

Prinţesa înțelese pe dată că aceea era Berta. Își 
luă inima în dinți și se duse direct la bătrâna vidmăl. 
Făcu o plecăciune și zise: | 

— Bună seara, măicuţă dragă, bine te-am găsit! 

Spiriduşii încremeniră cu toţii auzind această 
voce străină. Dar bătrâna ridică doar capul și răspunse 
încântată: 

— Seara bună! Cine ești tu de îmi dai bineţe şi mi 
te adresezi așa de politicos? Am împlinit de curând 
cinci sute de ani, dar de când mă știu nu a venit 
nimeni să-mi spună vreodată „măicuţă dragă“. De 
unde vii, copilă dragă? - | 

e Eu vin din lumea oamenilor, răspunse 
prințesa. 

— Așa va să zică! Şi ce vânt te aduce la mine? 

— Sunt căsătorită cu prințul Hatt, din adâncul 
pământului, răspunse prințesa. Dar el a fost vrăjit de 
o vrăjitoare rea şi am pornit la drum în căutarea lui. 
Am fost trimisă la tine pentru că ești bătrână şi 

înțeleaptă. Poate știi ceva de soarta lui. 

Bătrâna nu scoase o vorbă şi căzu pe gânduri. 

— Nu, spuse ea, nu ştiu nimic. Nu sunt chiar atât 
de bătrână și nici chiar atât de înțeleaptă. Dar pentru că 


` 


! Vidmă — vrăjitoare. 

mi-ai vorbit așa de frumos și mi-ai spus „măicuţă 
dragă“, te voi ajuta cum pot. Am o soră care este de 
două ori mai bătrână decât mine și cunoaște o mulțime 
de lucruri. Poate ştie ea unde se află bărbatul tău. 

— Îţi mulţumesc pentru sfatul cel bun, îi spuse 
prințesa. Îţi voi rămâne recunoscătoare cât voi trăi. 

— Nu te pripi cu mulţumirile, căută s-o 
potolească bătrâna. Nu e sigur că vei reuși. Nu ţi-am 
promis că-ți găsesc soțul. Dar s-a făcut târziu și va 
trebui să înnoptezi la noi. Mâine dimineaţă o să-ţi arăt 
eu drumul către sora mea. l 

A doua zi, prințesa își luă rămas bun, iar bătrâna 
vidmă îl trimise pe unul din fiii ei să-i arate drumul. 
Era un spiriduș pitic cu o tichie roşie pe cap și cu 
barbă lungă. i 

— Noi două nu ne vom mai întâlni, spuse vidma. 
Şi pentru că m-ai respectat şi mi-ai spus „măicuță 
dragă“, vreau să-ţi dau ca amintire o roată de tors. 


- Atâta vreme cât o vei avea la tine nu vei duce lipsă de 


nimic, pentru că poţi toarce cu ea tot atâtea fire cât cu 
nouă roți de tors. Dacă îţi vei găsi bărbatul, vei avea 
cu siguranţă nevoie de darul meu. Îți doresc mult 
noroc în Viaţă! 

Prinţesa îi mulţumi pentru roata de tors, care era 
toată numai din aur. Porni la drum călăuzită de 
spiriduș. Și traversă păduri și câmpii, dealuri și văi. 

Când se înseră, prinţesa nu se mai ţinea pe 
picioare de obosită ce era. Dar tocmai atunci, 
spiridușul îi arătă un munte înalt care se ridica în fața 
lor. În vârf licărea o lumină ca o stea roșie în noapte. 

Prinţesa căpătă parcă puteri noi și uită de 
oboseală. Spiridușul îşi luă rămas bun de la ea, 
spunându-i că acolo sus era casa mătușii Marta. Se 


înclină până în pământ, scoțându- ui tichia roșie de pe 


cap, și plecă. 

Prinţesa începu să urce onide care era de două 
ori mai înalt și mai abrupt decât cel dinainte. Cu toate 
astea, ea înainta curajos, fără să dea atenție piedicilor 
care îi apăreau în cale. Când ajunse în vârf, descoperi 
că lumina venea dintr-o grotă din inima muntelui. 

Poarta de la intrarea în grotă era deschisă, așa că 
prințesa putu vedea ce se petrece înăuntru. În mijloc 
ardea un foc, iar în jurul focului mișunau o puzderie 
de spiriduși cu cozi lungi. Drept în faţă şedea o 
bătrână vidmă, care arăta înspăimântător. Era mică de 
statură, gârbovită, cu pielea pământie şi plină de 
zbârcituri. Avea un nas lung care îi acoperea gura, iar 
capul i se clătina tot timpul, înainte și înapoi. 

Prinţesa își dădu seama că ea trebuie să fie Marta. 


: 


De aceea își luă inima în dinți și se duse direct la _ 


bătrână. Făcu o plecăciune adâncă și spuse cât mai 

politicos: 

— Bună seara, măicuţă dragă! 

Spiridușii tresăriră uimiţi când auziră o voce 
necunoscută. Bătrâna se mulțumi doar să ridice capul, 
arătându-se încântată: 

— Seara bună, bolborosi ea. Dar cine ești tu de te 
porţi așa de respectuos? Eu am împlinit nu de mult o 
mie de ani, dar nimeni nu mi-a spus vreodată așa 
frumos „măicuţă dragă“. De unde vii, copila mea? 

— Aseară am înnoptat la sora ta, Berta, răspunse 
prinţesa. Ea m-a trimis la tine. 

— Şi ce vânt te aduce la mine? o întrebă vidma. 

„Prinţesa îi povesti totul de-a fir-a-păr. Bătrâna 
căzu pe gânduri, apoi zise: 

— Nu știu unde ar putea fi soţul tău. Nu sunt 
destul de bătrână și nici destul de înţeleaptă ca să le 
ştiu pe toate. Dar pentru că te-ai purtat frumos cu 
mine și mi-ai spus „măicuţă dragă“, o să încerc să te 
ajut cum pot. Eu mai am o soră care este de două ori 
mai bătrână decât mine. Ea este foarte pricepută și 
înţeleaptă. Poate știe ea unde se află soțul tău. 

— Îţi mulţumesc pentru sfatul cel bun, spuse 
prințesa. Îţi voi rămâne recunoscătoare cât voi trăi. 

— Nu te pripi cu mulțţumirile, o preveni bătrâna, 
pentru că nu este așa de sigur că vei reuşi. Doar nu 

„ţi-am promis că o să-ţi aduc soţul înapoi. Acum s-a 
făcut târziu și va trebui să înnoptezi la mine. Mâine 
dimineaţă o să-ţi arăt drumul spre sora mea. 

A doua zi, la ivirea zorilor, prinţesa se pregăti de 
plecare. Îi mulțumi mătușii Marta şi își luă rămas bun 
de la ea. Bătrâna vidmă îl chemă pe unul dintre 
nepoţii ei să o însoţească pe prințesă. Acesta era un 


spiriduș pitic, zbârcit la faţă, cu o tichie roșie pe cap' 


„Şi cu o barbă lungă, albă. 

— Noi două nu ne vom mai întâlni niciodată, 
spuse vidma. Însă pentru că te-ai purtat frumos cu 
mine și mi-ai spus „măicuţă dragă“, vreau să-ţi dau ca 
amintire o vârteliniţă. Poate că îţi va fi de folos 
vreodată. E o vârteiniță fermecată: deapănă singură 
toate firele pe care-le toarce roata de tors; după aceea 
se preface în război de țesut și țese toate firele într-o 


pânză foarte fină. Dacă îţi vei găsi bărbatul, vârtelnița 


o să-ţi fie de mare ajutor. | 

Prinţesa îi mulțumi din inimă pentru vârtelniță, 
care era toată numai din aur. Apoi o porni la drum, 
însoţită de spiriduș. 

Străbătură păduri și câmpii, dealuri și văi. Când 
se lăsă întunericul, prințesa era atât de istovită, că nu 
mai putea face un pas mai departe. Dar tocmai 
atunci, spiridușul pitic îi arătă un munte înalt, care se 

ridica în faţa lor. Ea privi într-acolo și zări o lumină 
care licărea în întunericul nopții ca o stea roşie. 

Prinse din nou puteri și uită de oboseală. Piticul îi 
spuse: 

— Eu te-am adus până aici și de-acum vei merge 
singură. Acolo sus locuiește mătușa Herta. | 

„Apoi piticul îşi scoase tichia de pe cap, se înclină 
politicos și se întoarse acasă. 

Prinţesa începu să urce muntele, care era de două 
ori mai înalt și mai prăpăstios decât cel dinainte. 
Drumul era întortocheat și plin de pietroaie, dar 
prinţesa nici că le vedea. Ea urca pieptiş înainte, 
călăuzită de lumina roșie care licărea în depărtare. În 
cele din urmă ajunse în vârf și descoperi că lumina 
cea roşie venea dintr-o grotă aflată în inima muntelui. 

Poarta de la intrare în grotă era deschisă, așa că 
prinţesa văzu ce se petrece înăuntru. În mijloc ardea 
un foc mare, iar în jurul focului mişunau o puzderie 
de spiriduși cu cozi lungi. 

Drept în faţă şedea o bătrână vidmă, cu o figură 
înspăimântătoare; era gârbovită și adusă de spate, cu 
fața pământie și plină de zbârcituri. Avea un nas lung, 
care îi ajungea până la bărbie, iar capul i se bălăbănea 
încoace şi încolo, ca o morișcă de vânt. 

Prinţesa înțelese pe dată că ea trebuie să fie 

mătușa Herta. Așa că își luă inima în dinţi, se duse 
„direct la bătrână și se înclină cu o plecăciune adâncă: 

— Bună seara, măicuţă dragă, spuse ea 
respectuos. 

Spiridușii rămaseră pironiţi locului, auzind o 
voce necunoscută. Bătrâna se mulțumi doar să ridice 
capul și se arătă încântată de noua venită. 

— Seara bună, murmură ea. Cine ești tu de mă 
saluți aşa de prietenos? Am împlinit nu de mult două 
mii de ani, însă nimeni nu mi-a spus vreodată 
„măicuţă dragă“. De unde vii, copila mea, și ce vânt 
te aduce la mine? 

— Aseară am înnoptat la mătușa Marta, care 
sălășluiește pe muntele celălalt, răspunse prinţesa. Eu 
sunt căsătorită cu prinţul Hatt, din adâncul 
pământului, care a fost vrăjit de o vrăjitoare rea, iar 
eu am pornit în căutarea lui. Sora ta Marta mi-a spus 
că m-ai putea ajuta să aflu unde l-a ascuns vrăjitoarea. 

Vidma muntelui rămase un moment pe gânduri, 
după care spuse cu o voce gravă: 

— Da, da. Am auzit vorbindu-se de prințul Hatt 
şi ştiu şi unde se află. Dar nu știu dacă tu vei reuși să 
îl aduci înapoi. El este încă sub puterea vrăjitoarei și a 
uitat de toate, şi de tine și de copii. Mă întreb cum 

l-am putea salva. Eu nu sunt nici așa de bătrână și nici 
așa de înţeleaptă casă le știu pe toate. Însă pentru că 
te-ai purtat frumos cu mine și mi-ai spus „rodieuţă 
dragă“, osă încerc să te ajut cum pot. 

— Ce bună ești, îi mulțumi prinţesa. Îţi voi 
rămâne recunoscătoare cât voi trăi. 

— Nu te pripi cu mulţumirile, o preveni bătrâna 
vidmă, pentru că nu știu sigur dacă vei reuși să-l 
aduci înapoi. Eu nu ţi-am promis să-ţi găsesc 
bărbatul. Acum s-a făcut târziu, așa că vei înnopta la 
mine în seara asta. Mâine îţi voi arăta drumul spre 
palatul vrăjitoarei. 

A doua zi dimineaţă, prinţesa se pregăti de 
plecare. Îi mulțumi mătușii Herta, care îl chemă pe 

unul din strănepoţii ei ca s-o însoțească pe prinţesă. 
Era un spiriduș pitic cu o tichie mare roşie şi cu o 
barbă lungă albă. 

— Nu cred că noi două ne vom mai întâlni 
vreodată, îi spuse prinţesei bătrâna vidmă. Şi pentru 
că te-ai purtat frumos cu mine și mi-ai spus „măicuţă 
dragă“, vreau să-ţi dau ca amintire o pungă cu 
galbeni. Este o pungă fermecată: indiferent câţi 
galbeni ai scoate din ea, punga va rămâne mereu 
plină. Atâta timp cât o vei avea la tine, nu vei duce 
lipsă de nimic. Iar dacă ai norocul să-ţi găsești 
bărbatul, darul meu îţi va fi de mare folos. 

După aceea, îi ură prinţesei drum bun şi noroc. 


Prinţesa îi mulțumi bătrânei vidme pentru punga 


de bani, care era toată numai din mătase și fir de aur. 
Puse punga în buzunar şi făcu o plecăciune de rămas 
bun. O porni apoi la drum, însoţită de piticul spiriduș. 

Străbătu astfel munţi și câmpii, dealuri și văi. 
Când se întunecă de-a binelea, prinţesa se simți atât 
de istovită, încât nu mai putea face nici un pas. 
Tocmai când era gata să cadă jos răpusă de oboseală, 
spiridușul cel pitic îi făcu semn să se uite drept în faţă. 
Se uită prințesa într-acolo și dădu cu ochii de un palat 
mare, impunător, cu multe turnuri. Simţi în 
momentul acela cum prinde puteri ca să-și continue 
drumul. Atunci spiridușul își luă rămas bun, 
spunându-i: 

—— Eu te-am însoțit până aici, așa cum m-a rugat 
străbunica. În palatul acela locuie şte o pe 
care o cauţi. 

Își ridică apoi tichia cea roșie, făcu o plecăciune 
respectuos și plecă. 

Prinţesa se uită îndelung la palat, care avea ziduri 
înalte și groase, turnuri puternice și șiruri lungi de 
terestre. 

Acolo înăuntru se afla deci ascuns bărbatul ei. O 
să facă tot ce-i va sta în putinţă ca să-l salveze pe 

prințul Hatt, o va înfrunta chiar și pe iii, itoare, de-ar 
fi s-o facă cu prețul vieții. 

Își luă inima în dinţi și intră în curtea palatului. 
Acolo dădu cu ochii de o femeie trupeșă și semeaţă, 
care veni spre ea. Prinţesa înţelese imediat că ea 
trebuie să fie vrăjitoarea; călca apăsat, avea un aer 
trufaș și respingător și era îmbrăcată într-o rochie 
roșie, țipătoare, cu broderie de aur. 

— Cine eşti tu și de unde vii? o întrebă 
vrăjitoarea, privind-o cu niște ochi sfredelitori. 

— Sunt o biată drumeaţă, răspunse prințesa. De 
zile întregi cutreier păduri și câmpii, străbat dealuri și 

, şi sunt frântă de oboseală. Nu pot merge mai 
departe. Trebuie să-mi trag sufletul oleacă. Aș putea 
găsi oare de lucru aici la palat? 

Vrăjitoarea o străfulgeră cu privirea. 

— Doar nu-ţi închipui că o să-mi bat capul cu 
toate haimanalele car& se abat pe aici, spuse ea 
țâfnoasă. Darmite să mai și angajez o asemenea 
lepădătură! Vezi-ţi mai bine de drum şi să nu te mai 
prind că pui piciorul în curtea palatului meu! 

Prinţesa fu cuprinsă de disperare auzind aceste 
cuvinte. Dar cu gândul era numai la prinţul Hatt și de 
aceea nu se mai lăsă intimidată și răspunse iar: 

— Nu voi trece peste voința ta şi îți voi respecta 
dorinţa întocmai. Eu nu sunt de neam ales și n-am ce 
căuta într-un asemenea palat. Dar poate se găsește la 
curtea ta vreun cotlon pentru o biată pribeagă istovită. 
Nu voi rămâne decât câteva zile, până mă pun iar pe 
picioare. Mă mulțumesc cu un ungher cât de mic, 
dacă-mi îngădui să rămân. 

Vrăjitoarea era cât pe- -aci s-o refuze, dar îi veni 
între timp o idee care i se păru nemaipomenit de 
amuzantă. 

— Dacă te anisi cu puțin, chicoti ea, 
atunci îţi fac pe plac: vei dormi în... cotețul gâștelor. 
Este locul cel mai potrivit pentru o gâscă așa ca tine. 
Odihnă plăcută și somn ușor! 

După care vrăjitoarea se întoarse în palat. Rânjea 
în sinea ei, gândindu-se la ideea năstrușnică pe care o 
avusese. Parcă o și vedea pe pribeagă ghemuindu-se 
în cotețul acela murdar. 

Dar n-ar mai fi râs atâta vrăjitoarea, dacă ar fi 
știut ce se petrecea de fapt în coteţul gâștelor. De cum 
ajunse la cote, prinţesa se puse pe treabă. Luă o 
mătură și deretică în fiecare colţișor. Nu era o treabă 
ușoară, deoarece coteţul era mare, ca să încapă tot 
- cârdul de gâște. lar pe lângă asta, nu mai fusese 
curăţat de multă vreme. Noroc că prinţesa era din cale 

afară de harnică și după ce isprăvi de măturat, începu 
să spele și să frece scândurile. 

În scurt timp, podeaua și pereţii coteţului 
străluceau de curăţenie. Atunci prințesa luă roata de 
tors și roata începu să toarcă un fir foarte fin de mătase 
şi de aur. Apoi luă vârtelnița și depănă firele, după 
care vârtelniţa se prefăcu în război de țesut și țesu niște 
ştergare din fir de aur și mătase. Cu aceste ștergare 
acoperi prințesa pereţii coteţului, și pe dinăuntru și pe 
dinafară, încât luceau acum de-ţi luau ochii. 

În cele din urmă o doborî oboseala și. se culcă 
prinţesa în culcușul ei, din coteţul gâștelor. Dar acum 
el era demn de o prinţesă. Se trezi a doua zi dis-de- 
dimineaţă odihnită şi dornică să se apuce de treabă. 
Îşi luă punga cu galbeni și plecă să cumpere mâncare 
şi băutură. Mai cumpără și masă, scaune, farfurii şi 
cupe de argint. 

Din cele cumpărate, prinţesa găti o mulțime de 
bunătăţi ca pentru un ospăț împărătesc. Când totul fu 
gata, se duse la palat și ceru să o vadă pe împărăteasă. 

Vrăjitoarea veni la ușă, arătându-se binevoitoare, 
deoarece aflase de la slujnice despre:minunea care se 
petrecea în coteţul gâștelor. Dar nu voise să se 
înjosească până-ntr-atât, încât să se ducă ea însăși 
acolo, cu toate că murea de curiozitate. 

Acum spera ca necunoscuta să o invite la 
petrecerea pe care auzise că o pregătise. Spre bucuria 
ei, chiar așa se întâmplă. 

— Ai fost atât de bună cu mine și mi-ai oferit un 
adăpost pentru noapte, îi spuse prințesa. Aș vrea 
să-mi arăt recunoştinţa invitându-te pe tine și pe 
prințul Hatt să fiți oaspeţii mei diseară. 

— Îți mulţumesc, rânji vrăjitoarea. Iubitul meu 
logodnic tocmai s-a întors zilele trecute din ţări 
străine, unde a trecut prin mai multe încercări grele și 
nu și-a revenit încă. Visează tot timpul frunze 
cântătoare și încăperi din adâncul pământului, şi alte 
lucruri năstrușnice. Bineînţeles că îi dau în fiecare zi 
câte o licoare pentru uitare, dar mai durează o 
săptămână până va fi refăcut pe deplin. Și atunci vom 
putea sărbători nunta. Deocamdată el trebuie să stea 

în casă. Dar voi veni cu fiica mea vitregă, așa că vom 
fi tot trei la masă. 

Prinţesa se. întristă auzind acestea. Dar făcu o 
plecăciune respectuoasă și se întoarse în coteţul 
gâștelor. Trebuia să găsească un mijloc de a-l întâlni 
pe prinţul Hatt. 

Îi veni între timp o idee și aștepta cu nerăbdare să 
o vadă pe vrăjitoare. Seara își făcu apariţia 
vrăjitoarea, însoțită de o fată palidă. 

Masa era plină cu bucate gustoase așezate pe 
farfurii de argint, vin roșu în clondire de cristal şi 
trufandale pe tipsii de aur. Se așezară ia masă și 
invitatele se ospătară pe săturate. Prinţesa era O gazdă 
foarte primitoare și făcea tot ce-i stătea în putinta 
pentru ca oaspeții să se simtă bine. După ce.mâncaiă 
și băură după pofta inimii, prinţesa aduse roata de 
tors din aur care începu să toarcă singură un fir de 
mătase foarte fin. Și nu se opri din tors decât atunci 
când o opri prinţesa. Ba l 

__Vrăjitoarea era uluită. Nu mai văzuse în viața ei 
așa o minune. O întrebă imediat pe necunoscută dacă 
nu-i dă ei roata de tors. 

— Asta nu se poate, răspunse prințesa. Este mult 
prea prețioasă ca să renunţ la ea. 

— Atunci, o rugă vrăjitoarea, n-aş putea s-o 
cumpăr? Spurie-mi cât costă, îţi dau oricât îmi ceri. 

— Nu, răspunse prinţesa, eu nu vând roți de tors. 
Dacă mă hotărăsc totuși să mă despart de această 
comoară, atunci nu o fac pentru bani. 

— Ce-mi ceri în schimb? întrebă vrăjitoarea. 

— Am și eu o dorinţă, răspunse prinţesa. Dar o 
să te superi când o să auzi, așa încât să nu mai vorbim 
despre asta. 

___—— De ce să mă supăr? strigă vrăjitoarea. Îţi voi 
îndeplini dorința fără să mă tocmesc. 

— Ei bine, spuse prinţesa, pentru că ești atât de 
nerăbdătoare să afli, iată care este dorința mea: îţi dau 
roata de tors numai cu o condiţie! Să mă lași să 
vorbesc cu prinţul Hatt între patru ochi. 

Vrăjitoarea îi aruncă necunoscutei o privire plină 
de răutate. 

— Ştiam eu că nu o să-ţi fie pe plac propunerea 
mea, spuse prințesa, prefăcându-se că nu-i pasă. Dar 
putem rămâne mai departe bune prietene. 

Vrăjitoarea se gândea însă cum să pună mâna pe 
roata de tors cea fermecată. O să-l adoarmă pe prinţ 
cu o licoare vrăjită. Așa că nu o va putea vedea și nici 
auzi pe această necunoscută. 

__— Ba da, sunt de acord, rânji vrăjitoarea cu 
dispreţ. Îţi voi îndeplini dorinţa și asta chiar acum. 

a In timp ce prințesa aştepta în fața palatului, 
vrăjitoarea luă o cupă și o umplu cu vin. Turnă apoi o 
băutură adormitoare și amestecă bine. Se duse în 
odaia prințului şi îi întinse cupa s-o bea. O chemă pe 
fiica ei vitregă să ia cupa polită Și să o ducă în 
incăperea alăturată. 

— Să te ascunzi apoi în odaia prințului și să tragi 
cu urechea la tot ce-i va spune necunoscuta, îi 

porunci vrăjitoarea fiicei sale vitrege. Mâine 
dimineață să-mi spui tot ce-ai aflat, cuvânt cu cuvânt. 

Fata promise să facă întocmai. 

— Uite, dragul meu prinț Hatt, zâmbi mieros 
vrăjitoarea când ajunse lângă prinț, ţi-am pregătit o 
băutură care o să te liniștească şi o să-ţi alunge 
gândurile rele. O să scapi de închipuirile tale despre 
frunze cântătoare și încăperi din adâncul pământului. 

Prinţul luă cupa și o goli dintr-o singură 
înghiţitură, îi dădu apoi cupa fetei care o duse în 
încăperea alăturată. Apoi se strecură înapoi în odaie și 
se ascunse în ungherul cel mai întunecat. Prinţul fu 
cuprins de un sóm adânc și nu mai știu ce se petrece 
în jur. | 
Vrăjitoarea zâmbea în sinea ei. Se duse la 
prințesă și o invită să intre în odaie. 

— Aici se află prinţul, zâmbi ea cu răutate. Poţi 
să rămâi să vorbești cu el cât dorești. Eu nu o să vă 
deranjez câtuși de puţin! 

Vrăjitoarea plecă, iar prinţesa gândea că rămâne 
singură cu bărbatul ei. Căzu în genunchi și îl 
îmbrăţișă, spunându-i cât este de fericită că l-a găsit, 
în sfârșit după îndelungi căutări. 

Dar prinţul nu-i răspundea nimic, iar când se uită 
mai bine prinţesa la el în semiîntunericul din odaie, 

observă că el dormea dus. Atunci o cuprinse 
disperarea și începu să suspine: 
— Prinţule Hatt, prințule Hatt, mă vei putea ierta 
vreodată? i i 
După care începu să-i înşire greșelile pe care le 
făcuse ea, mai întâi atunci când aprinsese lumânarea, 
noapiea, ca să-l vadă cum arată și apoi atunci când nu 


reușise s-o împiedice pe sora lui mai mică să vină - 


după el în pădure. 

Dar cu toate rugăminţile și suspinele ei, prinţul 
nu răspundea nimic şi dormea mai departe. Atunci 
prinţesa începu să-și frângă mâinile de deznădejde şi 
să povestească cu lacrimi în ochi cum cutreierase 
munții în lung și-n lat ca să-l găsească. 

— Am străbătut păduri și câmpii, am urcat munți 
înalţi, povesti ea printre lacrimi. M-am încumetat să in- 
tru și în sălașul vidmelor munților ca să aflu unde ești. 

Dar totul era în zadar. Prinţul nu se trezea și nu 
auzea nimic, aşa de puternică era băutura 
admormitoare pe care i-0.dăduse vrăjitoarea. 

Intre timp, fata vitregă stătuse nemișcată în 
ungherul ei și auzise fiecare cuvânt, dar i se făcu milă 
de prinţesă. Se hotărî să nu o trădeze pe biata femeie. 

l Când începu să se lumineze de ziuă, vrăjitoarea 
intră în odaia prințului. Și când văzu că-i reușise 

şiretlicul, nu mai putea de bucurie. Acum prinţesa îi 
datora roata de tors și o şi aduse imediat. Apoi 
vrăjitoarea o luă deoparte pe fiica ei vitregă și o 
întrebă ce spusese necunoscuta toată noaptea. Fata 
nu-i spuse însă decât că necunoscuta îngenunchease 
toată noaptea în faţa prinţului și plânsese tot timpul, 
sporovăind vrute și nevrute. 

Vrăjitoarea luă roata de tors rânjind satisfăcută. 
Se duse în iatacul ei ascuns și începu să toarcă. Și pe 
cât de repede se răsucea firul pe fus, cu atât mai 
repede i se răsuceau ei gândurile în cap. 

“Singura nefericită era prinţesa. Rămase toată 
dimineaţa singură și plânse cu lacrimi grele. 

Dar după-amiază îşi șterse ochii și încercă să pară 
veselă. Își luă punga cu galbeni și ieși să cumpere 
mâncare Și vin. 

Când ajunse acasă, se apucă să pregătească o 
mulțime de bunătăţi, ca pentru un adevărat ospăț. 
După ce termină totul, se duse la palat şi ceru să 
vorbească împărăteasei. 

Vrăjitoarea apăru imediat, mulţumindu-i pentru 
petrecerea dată și arătând foarte mulțumită. Aflase de 
la slujnice că se pregătea un nou praznic în coteţul 
gâștelor și spera să fie din nou invitată de 
necunoscută. Poate mai avea şi alte lucruri de preţ. 

— Ai fost atât de bună și ai apreciat umilele mele 
bucate, îi spuse prinţesa. De aceea voiam să te rog 
să-mi faci din nou onoarea să fii invitata mea şi 
diseară, împreună cu fiica ta vitregă. 

— Îţi mulţumesc pentru invitaţie, rânji 
vrăjitoarea, încântată. O să venim cu dragă inimă. 

Prinţesa făcu o plecăciune și se întoarse în cotețul 
gâștelor. 

Nu peste multă vreme apăru și vrăjitoarea urmată 
de fata cea palidă la faţă. Prinţesa le pofti înăuntru. 

În coteţul gâștelor, masa era plină cu tot felul de 
bunătăţi, care de care mai gustoase, puse pe farfurii 
de argint, vinul roșu în clondire de cristal, iar 
trufandalele, pe tipsii de aur. Prinţesa era o gazdă 


deosebit de primitoare și făcu tot ce-i stătu în putință 


ca invitatele să se simtă bine. 

După ce mâncară și băură pe săturate, prințesa 
scoase vârtelniţa de aur și o puse să depene firele și 
apoi să țeasă cele mai alese ţesături de mătase și aur. 
Celor două invitate nu le venea să-și creadă ochilor 
cât de repede se rotea vârtelniţa. Și nu se opri din 
ţesut decât atunci când îi făcu semn prinţesa. 

Vrăjitoarea rămase cu gura căscată. Roata de tors 
era ea bună, dar vârtelniţa asta era și mai grozavă, 
gândi ea. O întrebă imediat pe necunoscută dacă nu 
vrea să-i dea ei vârtelnița. 

— Asta nu se poate, răspunse prințesa. Este mult 
prea de preţ ca să mă despart de ea. 

— Dar dacă ţi-o cumpăr? Spune-mi cât să-ţi dau 
pe ea! 

— Nu vârtelnița mea nu e de vânzare. Dacă ar fi 
să mă despart vreodată de o asemenea comoară, nu o 
voi face pentru bani. 

— Atunci ce-mi ceri în schimb? întrebă 
vrăjitoarea. 

— Am şi eu o dorinţă, mărturisi prințesa. Dar o 
să te superi când o să auzi, așa că să nu mai vorbim 
despre asta. 

' Vrăjitoarea înțelese ce voia să spună necunoscuta 
şi o sfredeli cu privirea. 

— Ştiam eu că așa se va întâmpla, spuse prințesa 
și se prefăcu că nu-i pasă. Nu-ţi surâde propunerea 
mea și nu-i de mirare. Dar să nu mai vorbim despre 
asta și să rămânem prietene ca până acum. 

Vrăjitoarea își făcuse însă o mică socoteală în 
minte și se hotărî să-i îndeplinească necunoscutei 
dorința. Avea să procedeze la fel ca în ajun și o să-i 
dea prinţului o băutură adormitoare. În felul acesta, el 
nu o va auzi și nici nu o va vedea pe necunoscută. 

— Ba sunt de acord, spuse vrăjitoarea și rânji cu 
dispreţ. Îţi voi îndeplini dorința și asta chiar acum. 

În timp ce prinţesa aștepta în faţa palatului, 
vrăjitoarea intră în palat, luă o cupă și o umplu cu 
vin. Turnă după aceea o fiertură de ierburi 
adormitoare și amestecă bine. Se duse apoi în odaia 
prințului și i-o dădu s-o bea. 

— Tu să te ascunzi în odaia prințului și să tragi 
cu urechea la tot ce va spune necunoscuta, îi spuse 
vrăjitoarea fiicei vitrege. Mâine dimineaţă s să-mi 
repeţi cuvânt cu cuvânt tot ce a spus. 

Fata promise să facă întocmai. - 

— Uite, dragul meu prinț Hatt, zâmbi mieros 
vrăjitoarea când ajunse în camera lui, ţi-am adus o 
băutură care o să te liniștească şi o să-ţi alunge 
coșmarurile despre frunze cântătoare, încăperi din 
adâncul pământului și alte asemenea grozăvii. 

Prinţul luă cupa și o sorbi dintr-o singură 
înghiţitură. Apoi i-o dădu fetei care o duse în 
încăperea alăturată. După aceea, fata se strecură pe 
furiș în încăpere și se ascunse în ungherul cel mai 
întunecat. Prinţul căzu toropit de somn. 

Vrăjitoarea se bucura în sinea ei. Se duse la 
prinţesă și o pofti să intre în cameră. 

— Te las din nou singură cu prinţul, spuse ea, 
zâmbind cu răutate. Acum poţi vorbi cu el cât dorești, 
'eu nu o să vă deranjez câtuși de puţin. 

Vrăjitoarea ieși din cameră, iar prințesa crezu că 
a rămas singură cu bărbatul ei. Căzu în genunchi și îl 
îmbrăţișă, declarându-i cât e de fericită că l-a găsit, în 
sfârșit. 

Dar prinţul nu spunea nimic, iar când se apropie 
de el în semiîntunericul care domnea în încăpere, 
observă că el era cufundat într-un somn adânc. Atunci 
prinţesa începu să plângă, deznădăjduită. 

— Prinţule Hatt, prinţule Hatt, mă vei putea ierta 
vreodată? suspină ea. 

Înşiră “din nou greșelile pe care le făcuse, atunci 
când aprinsese lumânarea ca să-l vadă cum arată și 
când nu reușise s-o împiedice pe sora lui mai mică să 
vină după el în pădure. 

„Dar în ciuda rugăminţilor și suspinelor ei, prinţul 
nu răspundea nimic și dormea înainte. Prinţesa începu 
să-și frângă mâinile de disperare şi să povestească 
printre lacrimi cum bătuse drumurile ca să-l găsească. 

— Am cutreierat păduri și câmpii, am urcat 


munţi înalţi, spuse ea printre lacrimi. M-am 


încumetat să intru și în sălașul vidmelor munţilor ca 
să aflu unde ești. 

Dar totul era în zadar. Prinţul nu se trezi și deci 
nu auzi nici un cuvânt. Așa de tare fusese băutura 
pregătită de vrăjitoare. 

Fata vitregă a vrăjitoarei stătuse tot timpul în 
ungherul cel mai întunecat al camerei. Auzise fiecare 
cuvânt şi îi era milă de prinţesă. De aceea hotărî să nu 
o trădeze. 

Când se crăpă de ziuă, vrăjitoarea intră în odaia 
prinţului. Când văzu cum stau lucrurile, se bucură în 
sinea ei. Acum prinţesa îi datora vârtelniţa și aceasta 
se și duse să i-o aducă. Între timp, vrăjitoarea o 
chemă la eå pe fata vitregă ca să afle ce spusese 
necunoscuta. Însă fata răspunse ca şi data trecută că 
străina nu făcuse altceva decât să îngenuncheze în 
faţa prințului Hatt și plânsese toată noaptea. 

Vrăjitoarea era foarte mulţumită că pusese mâna 
și pe vârtelniţă. Și pe cât de repede se învârteau firele 
de mătase şi de aur pe vârtelniţă, cu atât mai repede i 
se învârteau ei gândurile cele rele. 

Singura nefericită era prințesa. Rămase toată 
dimineaţa în coteţul gâștelor şi plânse cu lacrimi 
grele. 

Dar după-amiază își şterse ochii și încercă să 
pară veselă. Luă punga cu galbeni și se duse din nou 
după mâncare și băutură. Pregăti apoi o masă și mai 
bogată decât în serile dinainte. Dacă nu va reuși să 
vorbească cu prinţul Hatt nici în seara aceasta, 
înseamnă că pierdea și ultima speranţă. 

Când totul fu pregătit, se duse ia palat și ceru să 
vorbească cu împărăteasa. 

Vrăjitoarea sosi imediat și îi mulțumi pentru masa 
oferită în ajun. Se arătă foarte binevoitoare pentru că 
le auzise pe slujnice vorbind de praznicul pe care îl 
pregătise necunoscuta și spera să fie şi ea invitată. 
Poate că străina mai avea lucruri de prep în afară de 
roata de tors și de vârtelniță. 

— Ai fost atât de bună și mi-ai făcut onoarea să 
guști bucatele mele, spuse prințesa. De aceea aș dori 
să te invit din nou la mine împreună cu fiica ta 
vitregă. 

_— Îţi mulţumesc, rânji vrăjitoarea, satisfăcută. O 
să venim negreșit. 

Prinţesa făcu o plecăciune și sc întoarse în coteţul 
strălucitor al gâștelor. 

Nu peste mult timp vrăjitoarea și fata cea palidă 
apărură la ușa necunoscutei. Prinţesa le pofti să intre 
înăuntru. Aici era masa pusă și o sumedenie de bucate 
erau așezate pe farfurii de argint, iar vinul roșu în 
clondire de cristal și trufandalele pe tipsii de aur. 
Prinţesa era o gazdă foarte primitoare şi făcu tot ce-i 
stătea în putință pentru ca invitatele: sale să se simtă 
bine. 

După ce mâncară și băură pe săturate, ea luă 
pungă cu galbeni și o întoarse cu gura în jos. Dintr-o 
dată începură să cadă o mulțime de galbeni de parcă 
punga era un izvor nesecat. Și galbenii continuau să 
se rostogolească fără încetare, formând un morman 
din ce în. ce mai mare pe podea. Atunci prințesă trebui 
să intervină pentru a opri ploaia de bani, pentru că 
altfel nu ar mai fi avut loc să treacă de atâta bănet. 

Vrăjitoarea rămase cu gura căscată, Era ea 
mulțumită de roata de tors și de vârtelniță, dar punga 
de galbeni, așa mică cum era, făcea cât amândouă 
laolaltă, O întrebă de îndată pe necunoscută dacă nu 
voia să-i dea ei punga cu galbeni. 

p Nu, este mult prea de preț ca să mă despart de 
ea, răspunse prințesa. . 

— Bine, atunci o cumpăr, insistă vrăjitoarea. 
Spune-mi cât costă. | 

— Nu, răspunse prințesa, punga cu galbeni nu 
este de vânzare. lar dacă mă hotărăsc vreodată să mă 
despart de ea, nu o voi face pentru bani. 

— Atunci ce dorești în schimb? întrebă 
nerăbdătoare vrăjitoarea. 

„E Am şi eu o dorință, răspunse prinţesa. Dar o 
să te superi numai când o să auzi despre ce este 
vorba, așa că să nu mai vorbim despre asta. 

Dar de astă dată vrăjitoarea era mai nerăbdătoare 
ca oricând să capete punga cu galbeni. 

— Înţeleg, ce vrei, spuse ea. Îţi voi îndeplini 
dorința chiar acum. 

În timp ce prinţesa o aștepta în faţa palatului, 
vrăjitoarea intră în palat. Luă o cupă cu vin și turnă în 
ca o băutură din ierburi adormitoare și amestecă totul 
bine. Se duse cu băutura astfel pregătită în camera 
prinţului. Fiica vitregă urma.să ia cupa golită şi să o 
ducă în camera alăturată. 

— După aceea să te ascunzi în camera prinţului şi 
să tragi cu urechea la tot ce va spune necunoscuta, îi 
atrase vrăjitoarea atenţia fiicei sale vitrege. Mâine 
dimineaţă să-mi spui tot ce ai auzit, cuvânt cu cuvânt! 

Fata promise că va face întocmai. 

— Dragul meu prinţ Hatt, zâmbi mieros 
vrăjitoarea, când ajunse la jilţul în care stătea prințul, 
i-am adus o băutură care o să te liniştească și o să-ți 
alunge coşmarurile despre frunze cântătoare, încăperi 
din adâncul pământului și alte asemenea prostii. 

Prinţul luă cupa și era gata s-o golească dintr-o 
singură înghiţitură. Dar băgă de seamă că fata vitregă 
a vrăjitoarei îi făcea semn să nu bea. Înţelese pe dată 
că ea voia să-l prevină. Aşa că se prefăcu doar că bea. 
Cupa rămăsese tot plină când i-o dădu fetei îndărăt. 

Fata vitregă duse cupa în odaia alăturată şi se 
ascunse în colţul cel mai întunecat al încăperii. 

Intre timp, prinţul se lăsă încet pe speteaza 
scaunului, ca și cum ar fi căzut toropit de somn. 

Vrăjitoarea se bucură în sinea ei. Se duse la 
necunoscută și o pofti înăuntru. | 

— Te las din nou singură cu el, îi spuse ea. Poţi 
să vorbești cu el cât doreşti, eu nu o să vă deranjez! 

Și plecă, iar prinţesa, crezându-se singură cu 
bărbatul ei, căzu în genunchi şi îl îmbrăţișă. Începu 
să-i vorbească, arătându-i cât de fericită era că îl 
găsise, în sfârșit. 

Dar prinţul nu răspundea nimic. Era atât de ameţit 
de vrăjile și băuturile vrăjitoarei, încât nu îşi dădea 
seama cine era prinţesa. 

„Despre ce vorbește ea oare? se gândea el. Cine 
ar putea fi oare femeia aceasta care are un glas atât de 
plăcut?“ 

Când văzu că prințul Hatt nu scoate nici un 
cuvânt, prințesa fu cuprinsă de disperare. ÎL zgâlțâi 
puternic ca să-l trezească, bănuind că el doarme la fel 
de adânc ca și în nopţile trecute. Era atât de amărâtă Şi 
de deznădăjduită, încât izbucni în plâns: 

d — Prinţule Hatt, suspină ca, prințule Hatt, o să 
mă poţi ierta vreodată? 

Și începu din nou să înșire greșelile pe care le 
făcuse, atunci când aprinsese lumânarea ca să-l vadă 
cum arată, și atunci când nu reușise s-o împiedice pe 
sora lui mai mică să vină la el în pădure. 

Cu toate rugămințile și suspinele ei, prințul nu 
spunea nimic. El ascultase tot ce povestise ea, dar nu 
înţelesese nimic. 

După un timp însă, începură să i se limpezească 
gândurile. Îşi aminti de nevasta lui și de copii și de 
toate câte se întâmplaseră și de momentul despărțirii. 
Avea impresia că se trezește cu greu, după un vis 
lung şi dureros, dar nu era în stare să scoată nici un 
cuvânt. 

Prinţesa începu să-și frângă mâinile, povestind 
printre lacrimi cum bătuse drumurile ca să-l găsească. 

— Am cutreierat păduri și câmpii, am urcat munţi 
înalți, spuse ea plângând. M-am încumetat să intru și 
în sălașul vidmelor munţilor ca să aflu unde ești. 

Când prinţul înțelese cât suferise ea, simţi cum i 
se înmoaie inima. Se ridică din jilt și o luă în braţe pe 
prințesă și o sărută. Şi erau amândoi atât de fericiţi, 
încât uitară de toate. suferinţele prin care trecuseră și 
se lăsară în voia bucuriei de a fi din nou împreună. 

Dar tocmai atunci, când uitaseră de toată lumea, 
auziră niște paşi în întuneric. Era fata vitregă a 

ere Prinţesa se sperie, crezând că fata o să-i 

ip Nu vă fie teamă, le spuse ea, n-am de gând să 
vă trădez. Dimpotrivă, vreau să vă ajut. Să nu credeţi 
că eu fac parte din familia vrăjitoarei sau că semăn is 
ca. Tatăl meu era prinţ ca și tine, -prințule Hatt 
Vrăjitoarea l-a vrăjit și pe el așa cum te-a vrăjit și e 
tine. Dar el n-a mai îndurat şi s-a prăpădit de pai de 
De atunci cu am fost silită să locuiesc în palatul 
Vrăjitoarei și să-i ascult poruncile. Și eu vreau să plec 
de aici. Dacă ne unim toţi trei forțele, o să-i venim de 
hac cotoroanţei. | 

Atât prințul cât și prinţesa se liniştiră auzind 

acestea. Se retraseră cu toții într-un colţ, ca să pună | 
cale răpunerea Vrăjitoarei. á 

= Trebuie să știți, îi povăţui fata, că singurul 
mijloc de a-i veni de hac unei asemenea scorpii este 
s-o opărim. Uitaţi cum o să facem: ne prefacem că 
nu s-a întâmplat nimic. Mâine dimineață o să vină 
vrajitoarea să te întrebe, prințule Hatt, dacă vrei să 
faceţi nunta curând, iar tu să-i spui că ești de sosul 
Atunci ea o să-și invite toate rubedeniile la nunta 
voastră. Și pentru că ea mai ştie că tu prinţesă 
găteşti ca nimeni alta din împărăția ei, o să te roage 
Cu Siguranță să îi spui cum trebuie fiartă carnea ca să 
fie cât mai fragedă. | 

— Dar la asta nu mă pricep, se sperie prinţesa. 

— N-are importanță, spuse fata cea palidă. Tu 
trebuie doar să-i răspunzi așa cum te învăţ cu: „Eu 
știu că focul trebuie foarte bine încins, iar carnea 
lăsată să fiarbă în clocote până ce fundul cazanului 
devine albastru“. Dacă voi doi faceţi întocmai cum 
v-am sfătuit, de restul am eu grijă. 

_ Prinţul și prinţesa îi mulțumiră din inimă fetei și îi 
promiseră să-i urmeze sfatul întocmai. 

Când începu să se crape de ziuă, fata se strecură 
înapoi în ungherul ei întunecat, iar prinţul Hatt se 
așeză din nou în jilţ, lăsându-se încet pe spate, ca 
toropit de același somn greu. Prinţesa se așeză în 
genunchi în faţa lui, îi luă mâna într-a sa, părând că 
se jeluiește, încercând să-i facă să o asculte. 

Tocmai atunci intră și vrăjitoarea în odaie și când 
văzu cum stau lucrurile, se bucură nespus. Acum 
prinţesa îi datora punga cu galbeni şi se duse imediat 
să o aducă. Vrăjitoarea îi făcu semn fiicei sale vitrege 
să-i spună ce vorbise necunoscuta. Faia răspunse ca și 
până atunci că străina stătuse tot timpul 
îngenuncheată în faţa prințului Hatt și plânsese mult, 
vorbind de una singură vrute și nevrute. 

C Vrăjitoarea își frecă mâinile satisfăcută și primi 
bucuroasă punga cu galbeni. Se duse în iatacul ei 

ascuns și întoarse punga fermecată, din care începură 
să curgă galbenii care acoperiră odaia, în grămezi 
întregi. Şi pe cât de plină era încăperea de galbeni, pe 
atât de plin era capul vrăţitoarei de gânduri rele. 

Rămânând aşa dusă pe gânduri și auzind 
zornăitul galbenilor, vrăjitoarea avu o idee strălucită. 
Acum că era atât de bogată își putea permite să 
pregătească o nuntă strașnică și să-și invite toate 
rudele, pitici şi uriași, zgripţuroaice și zmei. Va avea 
pentru toţi mâncare și băutură din belșug. lar atâta 
timp cât va avea punga fermecată era sigură că nu va 
sărăci niciodată, oricât de mult ar cheltui. 

Se duse degrabă în odaia prințului. Poate că se 
simțea destul de înzdrăvenit ca să se căsătorească. 

— Dragul meu prinţ Hatt, îi spuse ea drăgăstos, 
ce-ai zice să facem nunta săptămâna asta? 

— Cum să nu? răspunse prințul înviorat. Cu cât 
mai repede, cu atât mai bine. ` 

Vrăjitoarea nu-și mai încăpea în piele de bucurie. 
„Am avut noroc din plin, chicoti ea. Alaltăieri am 
căpătat roata de tors. leri am obținut vârtelniţa, iar 
astăzi punga cu galbeni. Iată că am reușit să pun mâna 
și pe iubitul meu logodnic, ba unde mai pui că și cu 
consimțământul lui. Acum trebuie să dau sfoară-n țară 
și să încep pregătirile de nuntă.“ 

Trimise crainici în toate cele patru colțuri ale 
lumii, la răsărit şi la apus, la miazăzi și la 


miazănoapte, ca să invite toate rudele, mai apropiate 


sau mai depărtate: o sută de spiriduși și de zmei, două 
sute de vrăjitoare și de zmeoaice și trei sute de 
vârcolaci și dragoni. Dădu porunci slujitorilor din 
palat să-fie totul gata în cel mai scurt timp și să se 
pregătească bucate din belșug. l 

Scoase în curte cazanul cel mare în care intrau 
optsprezece boi. Cel mai important era ca toată carnea 
să fie bine fiartă, pentru că din ea se preparau toate 
celelalte bucate. 

După ce aprinse focul şi puse cazanul cu carne la 
fiert, vrăjitoarea își aminti cât de fragedă fusese 
carnea gătită de femeia aceea necunoscută. Trimise 
dar după ea și o întrebă cum trebuie fiartă carnea ca să 
fie fragedă. l 
— — Tu știi cu siguranță mai multe decât mine, 
răspunse prințesa. Dar eu știu din bătrâni că focul 
trebuje bine încins, iar carnea lăsată să fiarbă până ce 
fundul cazanului devine albastru. 

Vrăjitoarea găsi că e un sfat bun și dădu poruncă 
să se întețească focul. In scurt timp, apa începu să 
clocotească. 

După o vreme, vrăjitoarea propti o scară lângă 
uriașul cazan și o rugă pe necunoscută să urce ca să 
vadă dacă fundul cazanului devenise albastru. Fata 
vitregă a vrăjitoarei urma să țină scara. Prinţesa urcă 
pe scară şi se aplecă să vadă cum arată cazanul. 

— Nu, spuse ea, fundul cazanului nu este încă 
albastru. l i 

— Înseamnă că trebuie să mai punem lemne pe 
foc, fu de părere vrăjitoarea. Tu dă-te jos de pe scară. 

Prinţesa. cobori și focul fu întețit. Așa fierbea în 
clocote. 

Mai trecu o vreme și vrăjitoarea îl rugă pe prinţul 
Hatt să se urce pe scară și să se uite dacă nu cumva 
fundul cazanului nu devenise albastru. Fiica vitregă a 
vrăjitoarei urma să-i ţină scara și lui, să nu cadă. 

Prinţul urcă și se aplecă deasupra cazanului. 

— Nu, spuse el, fundul cazanului nu este încă 
albastru. l 

— E de mirare totuși, spuse nedumerită 
vrăjitoarea, doar fierbe de mult şi apa a dat în. clocot 
de atâtea ori. Poate n-ai văzut tu bine. Coboară, 
scumpul meu prinț Hatt și lasă-mă pe mine să mă urc. 
Tu să ţii însă bine de scară! 

Prinţul coborî, iar vrăjitoarea urcă îndârjită. Când 
ajunse sus, se aplecă nerăbdătoare peste cazan să 

vadă cum arată fundul cazanului. Dar nu vedea decât 
apa clocotind, iar aburii o înecau. Se aplecă atunci și 
mai mult peste marginea cazanului ca să vadă mai 
bine. Ă i 
Pe când se -apleca vrăjitoarea, fiica ei vitregă 
ridică puţin scara, iar vrăjitoarea își pierdu echilibrul 
și căzu în apa clocotită. Se auzi atunci un urlet 
înfricoșător de cumplit, după care totul se linişti 
dintr-o dată şi nu se mai auzi nimic altceva decât apa 
clocotind ca mai înainte. 

„Fiica vitregă a vrăjitoarei, prinţul şi prinţesa nu-i 
mai așteptară pe nuntaşi. Luară în grabă roata de tors 
cea fermecată, vârtelniţa fermecată și punga cu 
galbeni, apoi părăsiră de îndată palatul vrăjitoare. 

Merseră ei ce merseră, iar când se lumină de 
ziuă, văzură în faţa lor un palat mare de aur, care 
strălucea în zorii dimineţii. După ce ajunseră în curtea 
palatului, zăriră în mijloc un alun, de unde se auzeau 
niște sunete minunate, ca de harpă. Prinjesei începu 
să-i bată inima tare, pentru că recunoscuse pe loc 
trilurile celor trei frunze cântătoare. Erau frunzele 
după care tânjise ea atât de mult și care o alinaseră cu 
cântecul lor de atâtea ori în casa din adâncul 
pământului. Şi nu mică le-a fost bucuria când le-au 
văzut pe cele trei surori ale prințului. Alături de ele 

erau şi cei trei copii ai lor, fetiţa și băieţii. Toţi 
curtenii și slujitorii prințului se adunaseră în curtea 
palatului, întâmpinându-i pe cei doi, ca împărat și 
împărăteasă. 

Și așa au trăit ei mulţi ani fericiţi. lar povestea 
prinţului Hatt şi a prinţesei sale a făcut înconjurul 
lumii. 

Dar la curtea împărătească a rămas de-a pururi 
minunatul alun cu cele trei frunze cântătoare care 
trimiteau în jur triluri fermecate. Copiii se jucau toată 
* ziua sub alun, iar cei vârstnici se opreau și ei 
bucuroși, înainte de a se duce la treburile lor. 

Chiar și astăzi, când ești foarte obosit sau ai vreo 
supărare, e de ajuns să asculţi cântecul frunzelor 
cântătoare care sălășluiesc pe crengile alunului, 
pentru ca apoi să te simţi din nou vesel și lipsit de 
griji. 


POVESTE NORVEGIANĂ 


“Vânătorul Olaf şi ielele 


NOAPTEA încă mai dormea peste țărmurile 
înalte și pieptișe ale fiordului,! când Olaf, vânătorul, 
se deșteptă. Prin fereastră, o luminţă jucând în 
depărtare părea primul crainic al zorilor. Își aminti că 
era ajunul nunţii sale și sări de pe laviţa unde 
dormise, își trase o cămașă ușoară, întărită doar cu 
câţiva solzi de zale, și ieși în ograda părintească. Își 
scoase din grajd somen armăsar negru ca nourii 
furtunii, pe Svarten, îl-chemă pe agerul câine de 
vânătoare, Otgulf, și porni călare către codri. 

Voia să aducă în dar pentru logodnica sa, 
frumoasa Birgit, o blană cum nu se mai văzuse prin 
părțile lor — un dar vrednic de acea sărbătoare, care 
avea să adune megieșii de prin şapte văi și șapte 
munţi: nunta lor. 


1 Fiord — golf maritim îngust, intrat adânc în uscat, cu maluri abrupte 
şi înalte. 


125 


Înainta la pas printre pâlcurile de mesteceni și 
pini, ale căror umbre pale erau singura lui călăuză. 
Căci Olaf își dădu seama, pe măsură ce se depărta de 
casă, că luminiţa care-l trezise pâlpâia j jucăușă, mai- 
mai să se stingă şi-l ademenea pe cărări pe care nu le 
bătuse niciodată. 

„Nu cumva sunt jucăria vreunei pozne de-a 
elfilor?“! se întrebă voinicul. Dar, orice-ar fi fost, un 
vânător încercat, un cavaler care a încrucișat spada şi 
a făcut să fulgere coiful de aramă al multor dușmani 
şi potrivnici, nu trebuia să știe ce e teama și 
nehotărârea. Odată pornit, nu mai putea să dea 
îndărăt nici măcar cu un pas. 

Și Olaf își urmă drumul prin pădurea adormită, în 
mijlocul firii amorţite, sub mantia de umbre a nopții, 
Câinele nu mai sălta voios, ca de obicei, în dreapta 
și-n stânga calului. Adulmeca grijuliu și-și ridica și 
el, când și când, capul spre stăpân, aruncându-i 
priviri mirate. lar armăsarul Svarten, al cărui trup 
lucios se topea în negurile din jur, luneca încet printre 
trunchiurile jilave ale copacilor. 

Era vădit că duhurile încă zburau prin noapte și 
îşi urmau viclene ţelurile lor întunecate. Olaf gândi 


! Elf (în mitologia popoarelor germanice) — ființă supranaturală 
imaginată ca un pitic, binevoitor sau răuvoitor, care simbolizează forţele 
naturii (apa, focul, pământul etc.). 

însă că nici el nu era singur. Își avea alături câinele de - 
vânătoare, credincios, armăsarul care-l însoţise în 
vuietul și praful roșcat al bătăliilor, de unde se 
întorsese totdeauna întreg, chiar dacă sângele îi 
şiroise din multe răni. Și-l mai păzea, fără îndoială, 
gândul la mireasa de care avea să-și lege viața peste 
douăsprezece ceasuri, sorbind mied! din același corn 
de ren și schimbând inelele bătute cu ametiste. 

Drumul urca acum, îndemnându-te să crezi că se 
pierde undeva, în ceruri. Luminiţa nu se mai zărea 
defel. Văluri alburii lunecau peste fața pământului, 
prefăcând până și cele mai apropiate priveliști î în 
vedenii, iar munţii cu coamă de nea ajungeau și ei să 
treacă drept jocuri ale închipuirii amăgite. 

Pe neaşteptate, din desimea copacilor, se 
deschise un luminiș rotund, ca o piaţă de cetate. Pe o 
măgură golașă, însingurată, încât ziceai că este 
atârnată de-a dreptul în tăria văzduhului, i se înfățișă 
privirii vânătorului un alai din cele care tulbură visele 
și iau mințile flăcăilor prea îndrăzneţi și necugetaţi. 

Ca niște văpăi albe, nouă iele dănțuiau vijelios. 
Alcătuiau un inel viu în jurul uneia nemișcate, de 
bună seamă stăpâna, sau poate chiar însăși crăiasa lor. 

Olat își plimbă privirile asupra lor, fără a stărui 


1 Mied (hidromel) — băutură alcoolică obţinută prin fermentația 
ulcoolică a mierii de albine cu apă. 

pe chipul crăiesei. Oricât de vitează îi era inima, nici 
nu ar fi putut. Icoana aceea nu era menită pentru ochi 
pământeni și nimeni n-ar fi îndurat mai mult de o 
fulgerare de clipă, frumuseţea ei de gheaţă. 

Acum cra limpede că fusese atras într-o capcană 
și că luminița nu fusese decât o chemare a ielelor. 
Voiseră cu orice chip să-l atragă către măgura aceea, 
care era, fără îndoială, o sală a tronului sub cerul 
descoperit, pentru ele. 

— M-aţi adus oare la judecată? grăi Olaf, 
răspicat. Rostiţi ce-aveţi de spus, ca să știu ce trebuie 
să vă răspund. 

— De ce te zoreșşti astfel? zise crăiasa. 

Giasul ei suna ca un clopot din adâncurile mării, 
cu ecouri prelungi și trezind fiori reci. . 

— Şi mai întâi, de ce păstrezi curtenia ta doar 
pentru domniţele firave cu care petreci? De ce nu ne 
faci şi nouă închinăciunea, cum se cade unui cavaler 
de rangul tău? 

Olaf, cam stingherit și fără chef, făcu o 
plecăciune de ajuns de țeapănă. 

— Vă salut, o, voi iele de neam ales, și rogu-vă, 
arătaţi-mi deslușit: care vă este voia, ca să v-o pot 
împlini, dacă nu mă silește să calc legile omeniei și 
credinţa jurată. 

Cele nouă iele se opriseră de mult din dănțuirea 
lor nebună. Râseră în cor, și râsul lor se sparse de 
piscurile munților, trimiţându-și sunetul aspru până la 
hotarul din urmă al depărtării. | 

— Voia noastră, cavalere Olaf, se auzi iarăși 
glasul de dincolo de fire al crăiesei, este să ne 
mărturisești deschis care este țelul călătoriei tale, ce 
te-a ridicat din pat în puterea nopții și te-a mânat pe 
drumuri pustii. 

— Am plecat crezând că s-au ivit zorile, amăgit 
de luminiţa pe care voi, pesemne, mi-aţi trimis-o în 
fereastră. Vreau să vânez vreo sălbăticiune cu blană 
prețioasă, sau să culeg chihlimbar pentru o cunună cu 
care să se împodobească crăiasa inimii mele, 
preafrumoasa Birgit, făgăduită a-mi fi mireasă. 

Cele nouă iele râseră fără ca pe chipul lor să se 
clintească vreo trăsătură. 

— De bună seamă, dacă te pregăteşti de nuntă și de 
petrecere, eşti la fel de pregătit și pentru joc și cânt, ră- ` 
sună încă o dată dangătul de clopot al glasului crăiesc. 

— De bună seamă, și destoinicul vânător, 
cavalerul Olaf, își îndreptă capul, sfidător, și privi 
tăios înaintea sa. Vom dănțui după obiceiurile din 
mhoși-strămoși. Oaspeţii vor închina în sănătatea 
noastră, vor striga „skal!“ şi vor înstruna Jăute pentru 

um, după câteva ceasuri noptatice. 
Alaiul ielelor râse iarăși molcom. 
— Prea bine. Știm încotro te îndreptai și ce 
gânduri frumoase ai. Noi ţi le încuviințăm şi nu avem 
nimic împotriva obiceiurilor voasire de sărmani 
oameni. Numai că, înainie de a încheia scurta 


-întâlnire care ți se va şterge curând din minte, trebuie 


să iei parte la dănțuirea noastră. Dă-mi braţul și să 
deschidem dansul, în poiana noastră minunată. Vezi 


doară, cavalere cu braţ de fier și cerbicie 


neînduplecată, pentru tine și-au împletit suratele și 
domnițele din preajma mea cosiţele de argint... 
răiasa întinse mâna dalbă, asemeni unui lujer de 

crin abia văzut, făurit din lacrimi de rouă. 

Olaf mulțumi, cu o scurtă plecăciune, fără a 
primi poftirea. i 

— Prealuminată crăiasă, legământul încheiat 
nu-mi îngăduie să dănțuiesc astăzi cu nimeni, de-ar fi 
şi porunca unui trimis al cerului... Pașii mei nu vor 
porni în sunetul legănat al muzicii, decât alături de 
cealaltă crăiasă, a inimii, după schimbarea inelelor 
noastre... 

entru o viaţă, ce nu este hărăzită să se risipească în ; 


i 


Un râset mai drăcesc străbătu cercul unduitor al 


domoliră ca prin farmec și rămaseră, statui de neguri 
străvezii, martore la ciudata întâlnire. 

Crăiasa se încruntă o clipă și sprâncenele sale 
alcătuiră un arc de sub care țâșneau săgeți de foc. 
Glasul ei nu trăda însă nici o schimbare. 

— Vă ştim prea bine obiceiurile mărunte. 
Totuși, om preasfidător, de vreme ce ai fost pottit 
anume în adunarea noastră tainică, vei dănţui alături 
de noi. Iată, am să-ţi arăt încă un semn al mărinimiei 
mele crăiești: ţi-am pregătit un dar. l 

Crăiasa tăie atunci aerul cu nuiaua de aur din 
dreapta ei, și din pământ răsări o armură împletită 
numai și numai din inele mlădioase, din metale 
meștiute de muritori, bătute în făurăriile 
subpământene ale meșterilor elfi. 

— Priveşte bine armura aceasta, fecior de 
pământeană, roabă a morţii. Dacă o vei îmbrăca, 0 
dată cu ea vei purta și un curaj atât de oţelit, încât nu 
vei da înapoi din faţa celui mai cumplit vrăjmaș și vei 
sta totdeauna în fruntea bătăliilor. 

Armura era potrivită pentru căpetenia unor oști 
care să cutreiere pământul întreg, încununându-și 
fruntea numai cu laurii victoriilor. 

Răspunsul lui, totuși, fu același: 
= 98 Armura este cu adevărat fără seamăn pe lume 
i e vredni ă fă i căli 
Ș dnic de slavă făurarul care a turnat-o Și călit-o, 


în ocniţele tainice ale elfilor. Eu, unul, însă, nu o pot . 


primi. 


Crăiasa ielelor își muşcă buzele. Un zâmbet 


lunecă apoi pe firul lor de mărgean, 

— Prea bine. 

Şi, cu o mișcare ușoară a nuielii, armura se făcu 
nevăzută. Alt semn cu vergeaua fermecată, și din 
pământ ţâșni, ca o amenințătoare floare de metal, o 
spadă ce-ţi tăia răsuflarea, de uimire. Ai 

Pe mânerul ei erau încrustate toate jivinele și 
arătările care pot bântui neguroasele sihle! și 
singurătăți din cea mai pustie miazănoapte. Tăișul — 
şi mai subțire decât tremurătorul fir de paing?. 

E la spada aceasta, din partea noastră, spre 
amintirea acestei întâmplări din faptul zilei. Ia spada, 
îndărătnice cavaler Olaf, şi cu ea vei izbuti să străpungi 
după voie orice armură. Cu o singură lovitură, înlătură 
din calea ta stânci, abate potopul apelor revărsate, 
stinge pârjolul aprins fără veste în codri. | 


! Sihlă — pădure deasă de copaci tineri; hăţiş. 
2 Paing — păianjen. 

— Ca să o primesc, trebuie mai-nainte să mă 


prind în danţul vostru, răspunse statornicul vânător 


— și legământul făcut nu mă lasă. 

Un murmur mânios se înălță din alaiul crăiesei. 
Cele nouă iele se strângeau una-ntr-alta și se depărtau 
iară, asemeni aripilor unei uriașe dihănii. 

Stăpâna lor le potoli, cu mâna-i poruncitoare. 

— Încă nu am atins hotarul răbdării mele, le spuse. 

Și, întorcându-se către oaspetele adus cu șiretlic 
în luminișul ce le slujea drept sala tronului, îl îmbie: 

—- Cavalere, credinţa ta poate mișca până și 
inima noastră lipsită de căldură. Dar, de vreme ce ai 
sosit aici, nu poţi pleca înainte de a cunoaște farmecul 
pătimașelor dansuri ale ielelor. Alege-ţi alt dar, dacă 
ți se va părea mai potrivit ca să îţi împodobească 
veșmântul de nuntă. 

Sub privirea încordată a lui Olaf, din văzduh se 
întrupă o pereche de cizme cum închipuirea 
pământeană nu. poate zămisli. Aveau pinteni de aur și 
carâmbi! de diamant. Focuri de pe alte tărâmuri le 
dăruiau mii și mii de sclipiri. 

— Cu cizmele acestea nu vei mai cunoaște 
oboseala. Vei putea să străbaţi codri și munţi, pe 
urmele celei mai sprintene și neobosite sălbăticiuni. 
Vei fi veșnic fruntea vânătorilor! 


' Carâmb — parte a cizmei care îmbracă pulpa piciorului de la genunchi 


până la gleznă. 

Ci Olaf îşi plecă încă o dată fruntea și vorba lui li 


sună la fel de răspicat ca și până atunci: 


— Mărinimia ta, frumoasă crăiasă peste elfi, 


întrece toi ce am cunoscut vreodată. Dar nu sunt | 
pentru mine aceste cizme... 
i e vânt de spaimă trecu peste copacii zăriți | 
> parte în preajma luminișului. Calul credincios 

. pe T | 
5 varten, își scutură coama noptatecă. Câinele gemu ` 
încet, aruncând priviri de vietate hăituită. | 
sii — Poate că ţi-ai pus în gând să gonești pe întinsul | 
ără pulbere al mărilor, cavalere Olaf. 

i Crăiasa ielelor vântură de şapte ori cu vergeaua ei | 
i aa și peste măgură pluti imaginea a șapte . 
orăbii — şapte păsări din lemn şi pânze, cu 
catargele fluturânde. | i 
Fap Privește-le, ale tale vor fi, aidoma acestora. 

ȘI, pe lângă ele, un lanţ de aur, lanţul amiralului. 
Vânătorul clătină din cap. | 

Sa Chiar de-aţi face să se adune la picioarele 

mele avuţii nemăsurate, nestemate şi arme minunate 

. . . . La i 

nu îmi voi schimba voia. Cel dintâi dans de astăzi va 
fi al miresei mele. l 

i In minuta aceea se petrecu ceea ce nu i-a fost dat 

îi vadă unui ochi de muritor, nici să audă vreunui 
uh al firii. Crăiasa ielelor suspină. 

— Am ajuns la capătul șirului de daruri ce-ţi 
pregătisem. Nu îmi mai rămâne decât unul, căci țin 
cu orice preţ să te prinzi cu noiîn joc. 

Cele nouă dănţuitoare din alaiul ei închiseră 
ochii, să nu fie martore ultimei ispitiri. 

Căci stăpâna lor destăcuse braţele unei stele de 
mare — cămaşa de mătase năibită sub clarul de lună, 
în care se odihnea, dormindu-și zilele în iatacul de 
sub muntele de cleștar. 

-— Cămașa aceasta, primită de la mama mea, 
crăiasa sirenelor, o poţi lua, ca să o dăruieşti miresei 
tale. Nici acum nu te prinzi în dans? 

— Nu, fiindcă i-aș zdrobi inima curată, dacă ar 
afla cum a ajuns în stăpânirea mea gingașul strai. 

— la seama, vânătorule prea îndrăzneț, să nu ti 
întins peste puteri struna arcului trufiei tale! Îţi las cea 
din urmă alegere: pentru că ţi-ai măsurat voinţa cu a 
noastră şi nici în ruptul capului nu ţi-ai schimbat 
hotărârea, vei fi osândit. Ce pedeapsă primeşti mai 
uşor: să dansezi cu noi, până la istovire, cinci ceasuri 
în șir, ori... 

-— Oprește-te, crăiasă nemiloasă, strigă Olaf. Nu 
am nevoie de cruțarea ta. Oricare ar fi cealaltă osândă 
la care te-ai gândit, mă supun — dacă nu va sta în 
puterea mea să mă împotrivesc, fără ajutorul unor - 
puteri ale întunericului... , 

Nici nu isprăvi bine vorbele acestea, că se 
dezlănțui un vârtej ameţitor. Nu se mai deosebea 
piatra 'de apă, muntele de pădure, ziua de noapte. 
Calul necheză tânguitor. . 


— Singur ţi-ai ales nimicirea, strigă, pe deasupra 


vuietul spăimântător iscat, crăiasa. 
Il atinse apoi de cinci ori pe umăr, și din trupul 


vânătorului izvor un pârâiaș de sânge roșu ca purpura | 


de pe mantia regească. 

— Vei. sângera astfel, osândit de mâna mea 
crăiască, douăzeci și patru de ceasuri în șir, până se 
va secătui în tine izvorul vieţii. Nimeni şi nimic nu se 
va vădi în stare a te scoate la liman. Pleacă acum, la 
mireasa căreia i-ai fost atât de statornic, încât n-ai 
voit să-i rănești inima dănțuind întâi cu noi, ci mai 
degrabă te-ai rănit pe tine însuţi, aducându-ţi 
pierzania. 

O moleșeală jilavă se strecura în trupul 
voinicului. Se chinui până aburcă pe spinarea calului 
Svarten, întinzându-se cât erâ de lung, cum făcea pe 
puntea corăbiei, în toiul furtunii. Simţind la ce 
strâmtoare se afla stăpânul, său armăsarul porni 
încet, cu pas domol, călcând peste bolovani, peste 
împletiturile de mușchi și licheni, cu grijă să nu-și 
zdruncine prețioasa povară. Câinele Otgult trepăda 

` jurul capului nins de ani, 
|; poartă. 
| să stea drept. Nu voia cu nici 
| pragul praznicului de nuntă, 

“ cumplitul adevăr. 


alături, scheunând a jale, lingând picăturile de sânge 


` care însemnau prin codru, acum luminat de primele 
“sulițe ale soarelui, drumul către moarte al lui Olaf. 


Era aproape de nămiezi, când ajunseră în preajma 


` zidurilor cu metereze îmbinate zdravăn din copaci 


întregi, care străjuiau așezarea părintească a des- 


. toinicului vânător. 


Neliniştită de lătrăturile şi vaierele câinelui, 


mama cavalerului, cu pletele-i colilii prinse cunună in 
alergă în întâmpinarea lui la 


Olaf se ridicase în scări şi se străduia din răsputeri 
un chip ca, tocmai in 
bătrâna să ghicească 


— De ce curge sângele tău roșu ca vinul? (e 
săgeată te-a țintit, în ziua cununiei tale, lumina 
; ochilor mei? A 
— Nu fi îndurerată, măicuţă, m-am zgâriat 
trecând pe lângă o tufă de măceș sălbatec, 
— Şi de ce ţi-e chipul tras și palid? par 
— Am vânat peste pripoare și poreni, sub 
revărsarea razelor de lună, și am căpătat culoarea lor, 
mai apucă să rostească Olaf, coborând anevoie de pe 


armăsaru-i negru. 

Sângele îi umpluse cizmele și lăsa lăculeţe pe 
podelele acoperite cu blănuri de lup și de urs. | 

“Mama chemă doi slujitori și-l urcară în patul din 
încăperea hărăzită mirilor. 

Un călăreț goni pe un cal în spume, purtând 
vestea cea rea logodnicei, sfielnica Birgit. 

Birgit se făcu albă toată, statuie vie de omăt. 
Îmbrăcă straiul de cununie și, însoţită de dangătul de 
jale al clopotelor, plângând soarta statornicului 
cavaler, nu se opri decât la poarta casei lui. 

Fără un cuvânt, pătrunse în încăperea unde 
voinicul se stingea cu încetul, pălit de mânia ielelor 
întruntate până la capăt. Îşi strânseră mâinile, în 
vreme ce neamurile și părtașii la lupte și fală ai lui 
Olaf sunau din corn, pentru adunarea de 
îngropăciune. Prevestirea crăiesei ielelor se arătă, 
vai, întru totul adevărată.. 

La capătul a douzeci și patru de ceasuri, după ce 
fusese atins de cinci ori cu nuiaua vrăjită, suflarea 
destoinicului vânător se stinse. 

Birgit mai pâlpâi de câteva ori, lumânare suflată 
de vânturi aprige, și își dădu și ea duhul. 

Faţă de o credinţă într-atât de pilduitoare, 
neamurile, prietenii, toţi cei care-i îndrăgiseră, 
luptaseră alături de Olaf, petrecuseră împreună și 

fuseseră răpiți de viersul dulce al alăutei lui Birgit, 
hotărâseră să nu fie îngropaţi, ci să-i păstreze spre a 
fi văzuţi şi pomeniţi de urmași. 51 

Nu-i puseră în straie cernite, de morţi, ci îi 
lăsară aşa cum își trăiseră ceasurile din urmă, 
înveşmântați pentru cununia căreia îi jertfiseră totul. 

Un vânător coborât din hotarul de miazănoapte 
aduse un sloj cât un stat de om, în care încăpură 
amândoi ca într-o raclă. Şi așa mulți fii și fecioare ale 
pământului scump al Norvegiei se perindară şi-i 
priviră, cu genele înnourate, pe cel doi îndrăgostiți, 
Olaf şi Birgit, învingători şi dincolo de moarte ai relei 
crăiese a ielelor. 


POVESTE DANEZĂ 


Alunel cel năzdrăvan 


A FOST 'ODAT Ă un moș și o babă; și tare le mai 
era urât singuri. Toată ziua nu făceau decât să se 
roage, să se aciuiască un suflet de om pe lângă ei. Și 
după ce multă vreme trăiseră singuri, iată că într-o 
bună dimineaţă, când s-a dus baba în grădină să 
culeagă câteva roșii frumoase, dădu printre răsaduri 
de o fiinţă nu mai mare decât o alună, dar cu chip şi 
asemănare de copil. Sări de gâtul bătrânicii și-i 
spuse: 

— Sunt mititel, dar am venit la voi să vă ţin de 
urât și chiar să vă mai ușurez din grijile bătrâneți!or. 

Nu a mai putut de bucurie baba, și într-un suflet 
alergă cu ființa aceea mică şi încântătoare la moșul 
ci, ca să-i ducă vestea cea mare: rugămintea lor 
fierbinte le fusese împlinită. 

ȘI cum era mic cât o alună, năzdrăvanul acela 
primi numele de Alunel. Mic, dar isteţ, trebăluia 

acum în casa aceea, cot la cot cu bătrânii. Dar 
fericirea lor nu dură mult, căci în sat se răspândise 
zvonul despre Alunel cel harnic, și dacă oamenii 
buni s-au bucurat pentru mângâierea bătrânilor, în 
schimb niște tâlhari, care au aflat, au și început să 
pună la cale cum să-l răpească. 

Şi într-o bună zi, când moșul era la câmp, iar 
baba deretica în curte pe la orătănii și Alunel zburda 
în grădină printre flori, iată-i și pe tâlhari la fața 
locului. Cel mai îndrăzneţ dintre ei se apropie de 
Alunel şi începu să-i vorbească cu un glas mieros: 

— S-a dus vestea de hărnicia ta, în sat. Dar 
înzestrat cum ești, ai putea să ai tot ce-ţi dorești, 
dacă ai veni cu mine. Lasă-i pe bătrâni un timp şi să 
vezi ce de lucruri frumoase vei vedea, ce trai și ce 
bogății te aşteaptă. i 

Şi mai veniră şi ceilalți tâlhari și-i vorbiră, şi-l 
încântară cu atâtea și atârea făgăduieli, încât Alunei 
se duse cu ei ca vrăjit, fără să mai țină seama de 
durerea și mâhnirea celor doi bătrâni, care zadarnic 
l-au mai aşteptat în ziua aceea și în multe altele. 

Tâlharii încă de a doua zi au mers cu Alunel până 
la casa unui om foarte bogat, pe care aveau de gând 
să-l jefuiască. De cum s-a lăsat noaptea, ei au ieșit de 
la locul de pândă și s-au grăbit să-l bage pe Alunel pe 

| i 141 


gaura cheii de la ușă, ca să le deschidă, apoi, odată 
înăuntru, ei să poată fura în voie, tot ce le poftea 
inima. Şi azi așa, mâine așa, Alunel se obișnuise cu, 
viața tâlharilor, ba chiar se simţea și un mic erou, 

dându-și seama ce rol de seamă avea acum în viața 
lor. 
Într-o noapte, pe când hoţii furau în tihnă în casa 
unui bogătaș, Alunel se furișă în cămara lor, căci îi 
era foame. După ce ciuguli el de peste tot, ce i se 
păru' pe acolo mai gustos, iată că vede și un borcan 
cu dulceaţă. Îi dădu târcoale și mâncă ce mâncă de pe 
marginea borcanului, dar piciorușele lui mici 
alunecară înăuntru. Se împotmolise destul de rău şi 
era s-o păţească Alunel, dacă în întunericul acela nu 
întindea cineva o mână să-l salveze. Cu el în mână 
mângâindu-i și sărutându-l, nu era decât moșul care-l 
aducea acum înapoi acasă. Căci el se luase în seara 
aceea pe urmele tâlharilor, dornic să-l readucă pe 
Alunel acasă. 

Cu lacrimi în ochi, Alunel le-a mulțumit bătrânilor 
lui că l-au salvat și de la moarte şi de la tâlhăriile 
acelea de care-i era acum rușine. Încredințat că mititel 
așa cum era, avea nevoie de vegherea și îndrumarea 
bătrânilor care-l iubeau atât, Alunel n-a mai ieșit 
niciodată dincolo de curtea casei, fără voia lor. 

